title: Ospizio Bernina

text: Ospizio Bernina on rautatieasema Berninasolassa, Poschiavon kunnassa, Graubündenin kantonissa, itäisessä Sveitsissä. Ospizio Bernina on Berninan rautatien ja Rhätische Bahnin koko rataverkon korkeimmalla kohdalla (2 253 m) sijaitseva asema, josta on 22,3 km St. Moritziin ja 38,4 km Tiranoon. Asemalla on ravintola ja vaatimaton hotelli.


title: .ch

text: .ch on Sveitsin Internet-maatunnus, jota ylläpitää SWITCH Information Technology Services. Tunnuksen nimi tulee maan latinankielisestä nimestä "Confoederatio Helvetica", joka on käytössä myös kolikoiden ja autojen tunnusmerkkijonona. Internet-maatunnus otettiin käyttöön 1987. Tunnukselle ei ole rekisteröintirajoituksia.


title: .ci

text: .ci on Norsunluurannikon ("Côte d'Ivoire") Internet-maatunnus. Se otettiin käyttöön 1995. Rekisteröintirajoituksena on nimen vastaavuus yritystä tai organisaatioita.


title: .ck

text: .ck on Cookinsaarten Internet-maatunnus, jonka rekisteröinnistä vastaa "Oyster Internet Services" ja sponsoroi "Telecom Cook Islands". Tunnus otettiin käyttöön 1995. Rekisteröinnit tehdään kolmannelle asteelle. Tunnuksella on tiukahkot nimirajoitukset.


title: Aune Lind

text: Aune Maria Lind (s. 2. syyskuuta 1936 Oulu) on suomalainen näyttelijä.


title: Aune Lind

text: Hän on näytellyt muun muassa TV-sarjassa "Salatut elämät" Riitta Ruukkia vuonna 1999. Hän on toiminut ohjaajana "Sipoon teatterissa" sekä porvoolaisessa nukketeatterissa Olipa Kerran.


title: Aune Lind

text: Lind on ollut mukana piirrossarjoissa "Maija Mehiläinen", "Liisa Ihmemaassa" ja "Petteri Kaniini ja hänen ystävänsä" sekä Tohtori Sykerön kahdessa elokuvissa "Tohtori Sykerön uudet seikkailut" ja "Tohtori Sykerön paluu".


title: .cl

text: .cl on Chilen Internet-maatunnus, jota ylläpitää Chilen yliopisto. Tunnus on suoraan toiselle asteelle avoin kaikille, mutta ulkomaalaisilla rekisteröijillä pitää olla kontaktihenkilö, jolla on chileläinen RUT-tunnus, eli kansallinen tunnusluku. Tunnus otettiin käyttöön 1987. Vuonna 2005 sallittiin aksenttimerkkien käyttö verkkotunnuksissa. Huhtikuussa 2010 rekisteröijiä oli yli 281,000.


title: .cm

text: .cm on Kamerunin Internet-maatunnus, jota ylläpitää Camtel. Rekisteröinnistä vastaa virallisesti Netcom.cm Yaoundessa, Kamerunin pääkaupungissa. Elokuussa 2006 avattiin domain parking -järjestelmä, jolla kaikki rekisteröimättömät tunnukset päätyivät mainoksilla täytetylle sivulle. Sinne ohjautuivat useat .com-osoitteita väärin kirjoittaneet. McAfeen tutkimuksen mukaan .cm oli eniten riskialtis tunnus maailmassa, 36,7% rekisteröidyistä tunnuksista sisälsi tietoturvariskejä PC-tietokoneille.


title: Rantakenttä

text: Rantakenttä tarkoittaa useampaa eri asiaa


title: .cn

text: .cn on Kiinan kansantasavallan Internet-maatunnus, jota ylläpitää tietoalan ministeriö Kiinassa. Se on tällä hetkellä viidenneksi suosituin tunnus edellään .com, .de, .net ja .uk, yli 8.254 rekisteröintiä. Rekisteröinti on vapaa lukuun ottamatta eräitä toisen asteen päätteitä.


title: Salomo (oratorio)

text: Salomo (HWV 67) on Georg Friedrich Händelin touko–kesäkuussa 1748 säveltämä oratorio. Se pohjautuu Raamatun kirjoituksiin kuningas Salomosta. Teos kantaesitettiin Covent Gardenissa 17. maaliskuuta 1749 säveltäjän itsensä johdolla. Libretosta kunnia on annettu Newburgh Hamiltonille.


title: .co

text: .co on Kolumbiaan keskitetty Internet-maatunnus, joka on rekisteröitävissä kenelle tahansa. Sitä ylläpitää .CO Internet S.A.S., yhteistyönä Arcelandia S.A. ja Neustar, Inc. (NYSE:NSR). Tunnus otettiin käyttöön 1991. Tunnuksella ei ole sponsoria.


title: .cr

text: .cr on Costa Rican Internet-maatunnus, jonka rekisteröinnistä vastaa NIC-Internet Costa Rica. Tunnus otettiin käyttöön 1990 ja on suosittu Costa Ricassa ja Kroatiassa. Verkkotunnusten nimille on jonkin verran rajoituksia.


title: .cu

text: .cu on Kuuban Internet-maatunnus, jonka rekisteröinnistä vastaa Cuba-NIC ja sponsoroi CENIAInternet. Tunnus on rajoitettu kuubalaisille, toisen ja kolmannen asteen rekisteröintirajoitukset poikkeavat jonkin verran toisistaan. Tunnus otettiin käyttöön 1992.


title: .cv

text: .cv on Kap Verden Internet-maatunnus, jota ylläpitää ja sponsoroi "Instituto Superior de Engenharia e Ciências do Mar". Tunnus otettiin käyttöön 1996. Rekisteröinti edellyttää toimivaa DNS:ää tunnukselle.


title: .cx

text: .cx on Joulusaaren Internet-maatunnus, jota ylläpitää CIIA ("Christmas Island Internet Administration"), yhteisön omistama saaren Internet-palveluista vastaava yhtiö. Tunnuksesta vastasi alun perin "Planet Three Limited", Isossa-Britanniassa ja Australiassa toiminut yritys, joka meni konkurssiin. Tunnus otettiin käyttöön 1997 ja sillä ei ole rekisteröintirajoituksia.


title: Henri Puputti

text: Henri Puputti (s. 26. heinäkuuta 1983 Laukaa) on suomalainen pesäpalloilija. Ulkopelipaikaltaan hän on koppari.


title: Henri Puputti

text: Puputti on pelannut urallaan yhdeksässä Itä-Länsi-ottelussa. Hän on saavuttanut kolme SM-kultaa (2010, 2016 ja 2017), kuusi SM-hopeaa ja neljä SM-pronssia. Kaudella 2006 Puputti voitti Superpesiksen etenijäkuninkuuden, edustaessaan Nurmon Jymyä. Hänen kasvattajaseuransa on Kankaanpään Maila.


title: Henri Puputti

text: Sisäpelissä vaihtajana sekä etenijänä tunnettu Puputti voitti vuosina 2010, 2011 ja 2013 runkosarjan kärkilyöntitilaston, keräten kaudella 2013 peräti 221 kärkilyöntiä. Hänet palkittiin myös vuoden pesäpalloilijana 2010.


title: Jalkapallon Mestaruussarjan kausi 1948

text: Jalkapallon Mestaruussarjan kausi 1948 oli vuonna 1930 perustetun Mestaruussarjan 17. kausi. Kaudella 1948 Mestaruussarja pelattiin 16 joukkueen yksinkertaisena sarjana. Palloliiton edustajakokous päätti 11. huhtikuuta 1948 aloittaa siirtymisen vaiheittain kymmenen joukkueen yhteiseen kevät-syyssarjaan Työväen Urheiluliiton (TUL:n) joukkueiden kanssa, ja ensimmäisessä vaiheessa Mestaruussarjaan otettiin kaikki ne 16 joukkuetta, jotka olisivat osallistuneet oman liittonsa Mestaruussarjaan syksyllä 1948.


title: Jalkapallon Mestaruussarjan kausi 1948

text: Mestaruussarjan voiton jakoivat tasapistein VPS ja TPS, joten Suomen mestaruus ratkaistiin joukkueiden välisellä uusintaottelulla. Olympiastadionilla 7. marraskuuta 1948 pelatun uusintaottelun ja toisen Suomen mestaruutensa voitti VPS maalein 3–0. Viimeiseksi jääneet RTU, Sudet, Kullervo, TuKV, Kiri ja Ponnistus putosivat Suomensarjaan.


title: Jalkapallon Mestaruussarjan kausi 1948

text: Mestaruussarjan maalikuninkuuden kaudella 1948 voitti VIFK:n Stig-Göran Myntti 15 maalilla.


title: Jalkapallon Mestaruussarjan kausi 1948

text: Mestaruussarjaan osallistui 16 joukkuetta, joista kahdeksan Palloliiton sarjoista ja kahdeksan TUL:n sarjoista. Sarjaan otettiin ne joukkueet, jotka olisivat osallistuneet oman liittonsa Mestaruussarjaan syksyllä 1948 eli kuusi joukkuetta kauden 1947–48 Mestaruussarjasta ja kaksi nousijaa kauden 1947–48 Suomensarjasta sekä kuusi joukkuetta ja kaksi nousijaa kauden 1947–48 TUL:n Suomensarjasta.


title: Jalkapallon Mestaruussarjan kausi 1948

text: VPS:n ja TPS:n päädyttyä tasapisteisiin Suomen mestaruus ratkaistiin uusintaottelulla.


title: Jalkapallon Mestaruussarjan kausi 1948

text: "VPS voitti Suomen mestaruuden."


title: John Randolph (näyttelijä)

text: John Randolph (1. kesäkuuta 1915 – 24. helmikuuta 2004) oli amerikkalainen elokuva-, televisio- ja teatterinäyttelijä.


title: John Randolph (näyttelijä)

text: Randolphin syntymänimi oli Emanuel Hirsch Cohen. Hän syntyi New York Cityssä, ja hänen vanhempansa olivat juutalaiset vakuutusasiamies Dorothy (o.s. Shore) ja hatuntekijä Louis Cohen. Randolphin isäpuoli oli nimeltään Joseph Lippman. 1930-luvulla Randolph oli aktiivinen niin politiikassa kuin näyttelemisessäkin. Hän teki Broadway-debyyttinsä vuonna 1938 näytelmässä "Coriolanus". Toisen maailmansodan sytyttyä Randolph liittyi Yhdysvaltain ilmavoimiin.


title: John Randolph (näyttelijä)

text: Randolph oli mukana sellaisissa New Yorkin alkuperäisesityksissä, kuin "The Sound of Musicissa" (Von Trappin hovimestari Franzina), "Paint Your Wagonissa" ja "The Visitissä".


title: John Randolph (näyttelijä)

text: Vuonna 1987 Randolph voitti Tony-palkinnon esiintymisestään Neil Simonina "Broadway Boundissa". Randolphin viimeinen Broadway-esiintyminen oli vuonna 1991 näytelmässä "Prelude to a Kiss".


title: John Randolph (näyttelijä)

text: Randolph esiintyi vuonna 1993 elokuvassa "A Foreign Field", jossa hän esitti toisen maailmansodan veteraania. Yksi hänen viimeisistä elokuvarooleistaan oli Tom Hanksin isoisänä vuonna 1998 elokuvassa "Sinulle on postia". Hän esitti myös Jack Nicholsonin näyttelemän Charlie Partanan isää elokuvassa "Prizzin kunnia" ja Clark W. Griswold vanhempaa elokuvassa "Joulupuu on kärvennetty" Chevy Chasen kanssa.


title: John Randolph (näyttelijä)

text: Koska Randolph oli esiintynyt monesti televisiossa ja elokuvissa – lukuun ottaen hänen roolinsa Donna Pescowin isäpuolena televisiosarja Angiessa – hänen kasvonsa olivat tunnetut. Hänet pysäytettiin usein kadulla ja häneltä kysyttiin, tunsivatko ihmiset hänet. Hän vastasi usein ”Yes, I've been in your living room many times”. ("Kyllä, olen ollut usein teidän olohuoneessanne.")


title: John Randolph (näyttelijä)

text: Randolph esiintyi televisiosarja Roseannessa nimikkonäyttelijän isänä mutta jätti sarjan ja esiintyi lopulta vain ensimmäisen ja toisen tuotantokauden jaksoissa. Hän esiintyi George Costanzan isänä Frank Costanzana tilannekomediasarja "Seinfeldin" aikaisessa jaksossa ”The Handicap Spot”, mutta hänet korvattiin myöhemmin Jerry Stillerillä. Vuonna 1995 kohtaukset, joissa Randolph esiintyi, kuvattiin uudestaan korvaten Randolph Stillerillä.


title: John Randolph (näyttelijä)

text: 24. helmikuuta 2004 Randolph kuoli 88 vuoden iässä luonnollisen kuoleman. Hänen jäännöksensä tuhkattiin.


title: Roger Greenspun

text: Roger Greenspun on yhdysvaltalainen toimittaja ja elokuvakriitikko. Hänet tunnetaan parhaiten työstään "The New York Timesille", jolle hän kirjoitti lähes 400 elokuva-arvostelua, suurimmaksi osaksi 1960- ja 1970-lukujen vaihteessa, sekä "Penthouselle", johon hän kirjoitti kolumnia 1970-luvun lopulta läpi 1980-luvun.


title: SHDSL

text: SHDSL eli "Single-pair high-speed digital subscriber line" tai toiselta lyhenteeseen johtavalta yhdistelmältä "Symmetric High-Bitrate Digital Subscriber Loop/Line", nykyisin käytössä oleva tekniikka kulkee yleisesti nimellä G.SHDSL tekniikka, (tunnetaan myös virallisella ITU-T standardin nimellä G.991.2) joka määrittelee tarkemmin mitä kaikkea linjan yli siirrettäviä protokollia se tukee. G.SHDSL:n kättelyprotokolla voi käyttää T1, E1, ISDN, ATM tai IP kehyksiä riippuen linjan tasosta. Se kehitettiinkin helpottamaan useiden eri tekniikoiden käyttämistä niputtamalla ne saman standardin alle.


title: SHDSL

text: SHDSL on symmetrinen tiedonsiirtotapa, eli yhteysnopeus on molempiin siirtosuuntiin sama. SHDSL ATM -yhteystavan mahdollistama enimmäisnopeus yhtä kupariparia käyttäen on 5,7 Mb/s molempiin suuntiin. Kahdella parilla tuo nopeus voidaan kahdentaa, jolloin saadaan 11,4 Mb/s nopeus. SHDSL soveltuukin yhteyksiin, joissa siirretään dataa molempiin suuntiin, ja etäisyydet ovat melko pitkiä.


title: SHDSL

text: SHDSL EFM -tekniikalla voidaan yhdistää useampi kuparipari nopeampien yhteyksien saamiseksi.


title: Thatgamecompany

text: Thatgamecompany (tyyliteltynä thatgamecompany) on itsenäinen yhdysvaltalainen pelitalo, jonka perustivat Kellee Santiago ja Jenova Chen vuonna 2006. Yhtiö aloitti toimintansa allekirjoittamalla sopimuksen Sony Computer Entertainmentin kanssa, joka koski kolmen ladattavan pelin kehittämistä PlayStation Network -palveluun. Näistä ensimmäinen oli Flash-pelin pohjalta rakennettu "flOw". Toinen peli oli "Flower" vuonna 2009. Pelitalo julkaisi kolmannen videopelinsä, "Journeyn", maaliskuussa 2012. "Journey" oli samalla viimeinen Sonyn kanssa tehtyyn sopimukseen lukeutuva peli.


title: Elina Syrjälä

text: Elina Syrjälä (s. 1. maaliskuuta 1982) on suomalainen entinen jalkapalloilija, joka edusti uransa viimeiset kaksi kautta Naisten Liigassa pelaavaa Helsingin Jalkapalloklubia. Hän oli pelipaikaltaan puolustaja.


title: Elina Syrjälä

text: Syrjälä pelasi pitkään FC Hongassa ja hän oli mukana nostamassa seuraa liigaan vuonna 2002. Kauden 2008 Syrjälä pelasi norjalaisessa Asker FK:ssa, mutta palasi takaisin Honkaan seuraavaksi kaudeksi. Huhtikuussa 2010 hän siirtyi HJK:iin. Syrjälä on voittanut Hongassa Suomen mestaruuden 2006 ja 2007 sekä Suomen Cupin 2009.


title: Elina Syrjälä

text: Suomen maajoukkueessa Syrjälä pelasi ensimmäisen ottelunsa helmikuussa 2010 Kiinaa vastaan. Hän pelasi 13 A-maaottelua.


title: Flower

text: Flower voi tarkoittaa muun muassa seuraavia:


title: The Twilight of the Golds

text: The Twilight of the Golds on Jonathan Tolinsin näytelmä, jonka ohjasi Arvin Brown. Alkuperäiseen näyttelijäkaartiin kuuluivat Jennifer Grey Suzannena, Raphael Sbarge Davidina ja David Groh heidän isänään.


title: The Twilight of the Golds

text: Kiistanalainen draamakomedia esittelee kuvitteellista geenitestausta, jossa kokeillaan syntymättömien lasten seksuaalisten suuntautumien määrittelyä. Kun Suzanne Gold-Stein saa selville, että hänen pojastaan ollaan tekemässä homoa, hän päättää abortoida lapsensa tyrmistyttäen homoveljensä Davidin, jonka suuntautumista ei ole koskaan täysin hyväksytty hänen vanhoillisessa perheessään.


title: Laura Kivistö

text: Laura Kivistö (s. 26. kesäkuuta 1981 Raahe) on suomalainen jalkapalloilija, joka edustaa Naisten Liigassa pelaavaa PK-35:tä. Hän on pelipaikaltaan puolustaja.


title: Laura Kivistö

text: Kivistö on pelannut uransa aikana aiemmin Kokkolan Palloseurassa, GBK:ssa, FC Unitedissa ja HJK:ssa. Keväällä 2008 hän siirtyi Helsingin Jalkapalloklubiin FC Unitedin pudottua liigasta kauden 2007 päätteeksi. Kivistö on voittanyt Suomen mestaruuden ja Suomen Cupin Unitedissa 2004. Lisäksi hän on voittanut HJK:ssa Suomen Cupin 2008 ja liigacupin 2009 sekä PK-35:ssä Suomen Cupin 2013.


title: Laura Kivistö

text: Suomen maajoukkueessa Kivistö pelasi ensimmäisen ottelunsa maaliskuussa 2003 Ruotsia vastaan. Kevään 2004 jälkeen hän oli pitkään poissa maajoukkueesta, mutta vuonna 2010 hän nousi takaisin joukkueeseen. Yhteensä Kivistö on pelannut maaliskuun 2014 loppuun mennessä 15 A-maaottelua. Vuoden 2013 EM-kilpailuissa hän pelasi Suomen jokaisessa kolmessa ottelussa ja kahdesta niistä koko pelin.


title: Bogen

text: Bogen on Nordlandin läänissä, Norjassa sijaitsevan Evenesin kunnan hallinnollinen keskus. Sen asukasluku on noin 366. 1900-luvun alussa Bogenissa louhittiin pienimuotoisesti rautamalmia. Se toimi myös saksalaisen taistelulaivan väliaikaisena tukikohtana Toisen maailmansodan aikana.


title: Amazon Grimstad FK

text: Amazon Grimstad Fotballklubb on vuonna 1999 perustettu norjalainen naisjalkapalloseura Grimstadista.


title: Amazon Grimstad FK

text: Seura nousi Norjan pääsarjaan, Toppserieniin, kaudeksi 2006. Seuran paras sijoitus on kuudes vuodelta 2006. Vuonna 2015 se jäi sarjan viimeiseksi ja putosi sarjatasoa alemmas.


Imaami Khomeinin kansainvälinen lentoasema () on Iranin pääkaupunki Teherania palveleva kansainvälinen lentoasema. Lentoasemalla on kaksi yli neljä kilometriä pitkää kiitotietä, joista toinen on tällä hetkellä suljettuna. Lentoasema on rakennettu 1 007 metriä merenpinnan yläpuolelle.


title: Arts Theatre

text: Arts-teatteri on teatteri Great Newport Streetillä Westminsterissä. Ensimmäisen kerran teatteri avattiin 20. huhtikuuta 1927 vain jäsenille osoitettuna kerhoteatterina. Entisöinnin kokenut teatteri avattiin taas helmikuussa 2009.


title: Arts Theatre

text: Teatterissa on kaksitasoisessa auditoriossa yhteensä 347 istumapaikkaa. Tällä hetkellä sen omistavat Kingdom Entertainment Group ja Wimpole Theatre.


title: .cy

text: .cy on Kyproksen tasavallan Internet-maatunnus, jota ylläpitää ja sponsoroi Kyproksen yliopisto. Rekisteröinti on rajoitettu Kyproksella hallituksen avulla rekisteröidyille yrityksille ja organisaatioille; tunnusluku vaaditaan rekisteröintiin. Tunnus otettiin käyttöön 1994. Sillä on useita toisen asteen tunnuksia.


title: .cz

text: .cz on Tšekin tasavallan Internet-maatunnus, jota ylläpitää ja sponsoroi CZ.NIC. Tunnus on ostettava valtuutetun rekisteröintikirjanpitäjän välityksellä. Yrityksien on ilmoitettava tax-rekisteröintinumero. Tunnus otettiin käyttöön 1993. Ennen jakoa Tšekkoslovakia käytti .cs-tunnusta.


title: .cs

text: .cs oli Tšekkoslovakian Internet-maatunnus, joka otettiin käyttöön 1990 ja poistettiin 1993. Jaon jälkeen Tšekki otti käyttöön .cz-tunnuksen ja Slovakia .sk. .cs oli 2003–2006 Serbia ja Montenegron käytössä, mutta myös se jakautui ottaen käyttöön tunnukset .rs ja .me.


title: Meadow Island

text: Meadow Island on vuonna 2009 Vaasassa perustettu englanninkielistä vaihtoehtorockia soittava duo, jonka muodostavat Joa Korhonen ja Jenni Niemi. Korhonen tunnetaan myös Sara- ja Pedestrian’s Motor -yhtyeiden jäsenenä. Meadow Islandin esikoisalbumi "Meadow Island" julkaistiin elokuussa 2010. Jo sitä ennen ilmestyi single "My Constant" toukokuussa.


title: Meadow Island

text: Meadow Island on tyyliltään huomattavasti Saraa ja Pedestrian’s Motoria rauhallisempaa akustista musiikkia, joka on saanut vaikutteita muun muassa Kashmirilta, Midlakelta, Radioheadiltä, Tori Amosilta, Sufjan Stevensiltä, José Gonzálezilta, The Swell Seasonilta, Damien Ricelta ja Underwater Sleeping Societylta. Yhtye sai alkunsa Korhosen tavattua Niemen, joka sai Korhosesta esiin uuden musiikillisen puolen: Korhonen koki tarvetta ilmaista itseään vapaasti ilman Saran tyylin asettamia rajoja ja Niemen kaunis korkea lauluääni ja piano vastasivat tähän tarpeeseen siten, että he yhdistivät äänensä duoksi. Yhtyeen äänimaailman on kuvattu muistuttavan muun muassa Hazlewoodia & Sinatraa ja Lanegania & Campbellia.


title: Meadow Island

text: Keväällä 2010 yhtye teki levytyssopimuksen Universal Musicin kanssa, joka oli julkaissut myös Saran kaksi viimeisintä pitkäsoittoa. Ensimmäinen single "My Constant" ilmestyi toukokuussa 2010 ja debyyttialbumi "Meadow Island" 1. syyskuuta 2010. Duon live-kokoonpanossa on mukana myös Heikki Järvi, joka soittaa keikoilla kitaraa. Meadow Island teki ensimmäisen minikiertueensa toukokuussa 2010, jolloin yhtye oli yhden keikan Mark Laneganin ja kaksi keikkaa Kashmirin lämmittelijänä Helsingin Nosturissa ja Tavastialla sekä Tampereen YO-talolla. Yhtye buukattiin myös Seinäjoen Provinssirockiin.


Papyrus Containing the Spell to Preserve Its Possessor Against Attacks from He Who Is in the Water on Nile-yhtyeen single albumilta "Ithyphallic" (2007). Se julkaistiin 22. heinäkuuta 2007.


title: Papyrus Containing the Spell to Preserve Its Possessor Against Attacks from He Who Is in the Water

text: Alun perin singlen sai vain lataamalla sen internetistä, mutta vuoden 2008 huhtikuussa siitä tehtiin 500 kappaleen erä vinyylilevyjä, joissa oli B-puolella kappale ”As He Creates So He Destroys” ja nimikappaleen instrumentaaliversio. Internetistä ladattava versio sisälsi nimikappaleen lisäksi kappaleen ”Laying Fire Upon Apep” ja videon albumin äänityksistä.


title: .dj

text: .dj on Djiboutin Internet-maatunnus, jonka rekisteröinnistä vastaa "dotDJ" ja sponsoroi "STID" ("Djibouti Telecom"). Tunnus otettiin käyttöön 1996. Tunnus on myynyt lähinnä musiikkitarkoituksiin, koska lyhenne DJ tarkoittaa tiskijukkaa (); myöskään rekisteröintirajoituksia ei ole lukuun ottamatta joitakin verkkotunnusten nimiä.


title: Ofoten

text: Ofoten on Pohjois-Norjassa sijaitseva piirikunta ja se koostuu Tysfjordista, Ballangenista, Evenesistä, Tjeldsundista, Narvikista ja Lødingenistä. Piirikunta on nimetty Ofotvuonon mukaan. Vuorten ympäröimät vuonot ovat alueelle ominaisia. Ofoten rajoittuu lännessä Lofootteihin ja idässä sillä on yhteistä rajaa Ruotsin kanssa. Alueen korkeuserot vaihtelevat meren pinnan tasosta 1900 metriin.


title: Ofoten

text: Ofotenin alueella asuu noin 27 916 asukasta ja sen pinta-ala on 5 512 km².


title: Erkylän kartano

text: Erkylän kartano on Hausjärvellä Erkylänjärven rannalla sijaitseva kartano. Se on puistoineen yksi Suomen merkittävimmistä 1800-luvun puolivälin kartanoarkkitehtuurin edustajista. Kartanon kaksikerroksisen vaaleaksi rapatun päärakennuksen on 1840-luvulla suunnitellut arkkitehti Anders Fredrik Granstedt. Kartanon alueella on myös työväen asuinrakennus ja erilaisia talousrakennuksia samalta ajalta, kuten esimerkiksi Granstedtin suunnitelma goottilaistyylinen tallirakennus. Nykyään Erkylän kartanon omistaa Ilkka Brotherus perheineen, ja siellä sijaitsee myös heidän perheyrityksensä Sinituote Oy:n pääkonttori.


title: Erkylän kartano

text: Erkylänjärven toisella puolella on Hautaniemi, jossa on paroni Carl Munckin hauta. Järven etelärannalla sijaitsevat Eskon koulu ja kartanon entinen torppa Saarentausta. Sen päärakennuksen vanhimmat osat ovat vuodelta 1879.


title: Erkylän kartano

text: Erkylän kartanon kantatila oli Apolan ratsutila, jonka omistajat ovat tiedossa 1540-luvulta alkaen ja joka kehittyi suurtilaksi 1700-luvun loppupuolella. Kartanolla on ollut monia omistajasukuja ja omistajia. Nykyinen rakennuskanta on pääosin Johan Reinhold Munckin (1795–1865) ajalta. Päärakennusta ympäröivä puisto istutettiin 1850-luvulla. Eskon koulu aloitti toimintansa 1857 kartanon omistajan kustannuksella, ja se oli Suomen ensimmäinen kansakoulu.


title: Erkylän kartano

text: Sisällissodan aikana kartanoon kuuluvan Ilonummen torpan lähistöllä käytiin saksalaisen karabinierirykmentin ja punakaartin välinen taistelu 21. huhtikuuta 1918. Erkylän taistelussa kaatui kuusi saksalaista, joista neljä on haudattu kartanon puistoon. Paikalla on myös muistomerkki. Kaatuneet punakaartilaiset on haudattu Iloniemeen.


title: The Advocate

text: The Advocate on amerikkalainen kuukausittain ilmestyvä lesbo-, homo-, bi- ja transseksuaalilehti.


title: The Advocate

text: "The Advocatea" julkaistiin aluksi paikallisen aktivistiryhmä PRIDEn (Personal Rights in Defense and Education) uutiskirjeenä Los Angelesissa Kaliforniassa. Uutiskirje inspiroitui Los Angelesin homobaari Black Cat Taverniin tehdystä ratsiasta. Richard Mitch (joka käytti salanimeä Dick Michaels) ja Bill Rau (nimellä Bill Rand) liittyivät PRIDEen ja taiteilija Sam Winstonin avulla, muuttivat uutiskirjeen sanomalehdeksi, jolle he antoivat nimen "The Los Angeles Advocate". Vuoden 1968 alussa PRIDE joutui sinnittelemään pysyäkseen toiminnassa. Vuonna 1969 sanomalehden nimi muutettiin lyhyemmin "The Advocateksi" ja sitä alettiin levittää kansallisesti. Vuonna 1974 Mitch ja Rau kopioivat lehden jokaista numeroa 40 000 kappaletta.


title: The Advocate

text: Lehti kiinnitti sijoituspankkiiri David Goodsteinin huomion, ja hän osti julkaisun vuonna 1974. Goodsteinin ohjauksen alla "The Advocate" muuttui kansakunnalliseksi uutislehdeksi. Pian Goodsteinin kuoleman jälkeen vuonna 1985 lehti muuttui pienimuotoisesta lehdestä tavalliseksi formaatiksi.


title: .dk

text: .dk on Tanskan Internet-maatunnus, jonka rekisteröinnistä vastaa DK Hostmaster ja sponsoroi "Dansk Internet Forum". Rekisteröintirajoituksia ei ole. Tunnuksissa sallitaan erikoismerkit æ, ø, å, ö, ä, ü, ja é. Tunnus otettiin käyttöön 1987.


title: Robert Burakovsky

text:
Robert Burakovsky (s. 24. marraskuuta 1966 Malmö, Ruotsi) on ruotsalainen jääkiekkoilija. Rightin puolelta laukova Burakovsky on pelannut Elitserienissä yhteensä 430 ottelua tehoin 184+207=391. Jäähyminuutteja on tullut 382.
Burakovsky aloitti jääkiekon Malmö IF:ssä, mutta siirtyi jo ennen Elitserien-debyyttiään Leksands IF:n junioreihin kaudeksi 1983–1984. Hän voitti 18-vuotiaiden joukkueessa kultaa. New York Rangers varasi Burakovskyn numerolla 217 kesällä . Hän debytoi Leksandin Elitserien-joukkueessa kaudella 1985–1986. Burakovsky vahvisti kauden aikana myös Leksandin J20 SuperElit -joukkuetta, joka voitti mestaruuden keväällä 1986. Kaudella 1986–1987 hän teki läpimurtonsa Elitserienissä ja oli Leksandin paras pistemies sekä maalintekijä tehoilla 21+15=36. Burakovsky oli joukkueensa paras maalintekijä myös kaudella 1988–1989 sekä toiseksi paras pistemies Ivan Hansenin jälkeen tehoilla 23+20=43. Keväällä 1989 Leksand voitti Elitserienin hopeaa.


title: Robert Burakovsky

text: Kaudeksi 1989–1990 Burakovsky siirtyi AIK:n riveihin. Hän oli tehoilla 28+29=57 Elitserienin runkosarjan paras pistemies ja maalintekijä. Seuraavalla kaudella Burakovsky teki vain 23 pistettä. Kaudeksi 1991–1992 Burakovsky palasi kasvattajaseuraansa Malmö IF:ään. Hän oli joukkueensa paras pistemies ja maalintekijä tehoilla 19+22=41. Burakovsky voitti Malmössä Elitserienin mestaruuden keväällä 1992. Hän oli pudotuspelien paras maalintekijä viidellä osumallaan yhdessä joukkuetoverinsa Peter Sundströmin sekä Djurgårdenin Jens Öhlingin ja Erik Huuskon kanssa.


title: Robert Burakovsky

text: Toukokuussa 1993 New York Rangers kauppasi Burakovskyn oikeudet Ottawa Senatorsille. Hän siirtyi kaudeksi 1993–1994 Senatorsin organisaatioon. Burakovsky pääsi pelaamaan 23 NHL-ottelua tehoin 2+3=5. Hän pelasi suurimman osan kaudestaan AHL-joukkue Prince Edward Island Senatorsissa, jossa Burakovsky oli joukkueensa paras pistemies tehoin 29+38=67.


title: Robert Burakovsky

text: Burakovskyn Pohjois-Amerikan reissu jäi yhden kauden mittaiseksi, ja hän siirtyi kaudeksi 1994–1995 Itävallan pääsarjaan Klagenfurtiin. Burakovsky oli runkosarjan pistepörssin viides tehoin 30+38=68 sekä joukkueensa paras pistemies. Hän palasi taas Malmöön kaudeksi 1995–1996 ja oli jälleen joukkueensa paras pistemies ja maalintekijä. Burakovsky teki tehot 23+21=44. Hän aloitti Malmössä myös kauden 1996–1997, mutta Burakovsky siirtyi sieltä kesken kauden Saksaan ja DEL-joukkue Kassel Huskiesiin. Hän aloitti Huskiesissa kauden 1997–1998, mutta vaihtoi sieltä kesken kauden Suomen SM-liigan JYPiin. Hän pelasi JYPissä 14 ottelua maali per peli -tahdilla ja teki tehot 14+7=21. Burakowsky vaihtoi seuraa toisenkin kerran kauden aikana, kun hänet myytiin Tampereen Ilvekseen. Burakowsky voitti siellä SM-hopeaa ja hän oli pudotuspelien paras maalintekijä HIFK:n Jarkko Ruudun ja Olli Jokisen kanssa. Lisäksi Burakowsky oli playoffeissa Ilveksen paras pistemies.


title: Robert Burakovsky

text: Kaudeksi 1998–1999 Burakowsky siirtyi Sveitsin Nationalliga B:n SC Heriseun riveihin. Hän oli tehoilla 38+32=70 liigan neljänneksi paras pistemies ja toiseksi paras maalintekijä. Burakowsky valittiin kauden päätteeksi Nationalliga B:n vuoden pelaajaksi. Hän vahvisti keväällä 1999 myös Nationalliga A -joukkue Fribourg-Gottéronia. Burakovsky jatkoi kaudella 1999–2000 Fribourgissa ja hän oli joukkueen paras pistemies tehoilla 16+33=49. Burakovsky palasi kaudeksi 2000–2001 Leksandiin ja oli joukkueen paras pistemies tehoilla 17+27=44. Hän oli koko Elitserienin pistepörssin seitsemäs yhdessä Frölundan Jonas Johnsonin kanssa. Kauden 2001–2002 Burakovsky pelasi taas Malmössä ja kaudeksi 2002–2003 hän siirtyi Tanskan liigan Rødovre Mighty Bullsin riveihin. Hän voitti siellä liigan piste- ja syöttöpörssin tehoin 17+26=43. Burakovsky on voittanut Tanskan liigan pistepörssin yhteensä kolmesti, kun hän voitti sen myös kausina 2004–2005 (20+30=50) sekä 2005–2006 (24+25=49) Aalborg IK:ssa. Vuonna 2006 Burakovsky valittiin myös tähdistökentälliseen. Välillä hän kävi pelaamassa kaudella 2003–2004 Italian Serie A:n HC Meranossa.


title: Robert Burakovsky

text: Burakovsky aloitti kauden 2006–2007 tanskalaisessa Herlev Hornetsissa, mutta hän siirtyi sieltä kesken kauden Ruotsin I-divisioonan IK Panterniin. Burakovsky pelasi siellä myös kauden 2007–2008 ja oli joukkueensa paras pistemies tehoilla 16+38=54. Hän oli koko I-divisioonan pistepörssin 11. kolmen muun pelaajan kanssa. Burakovsky pelasi keväällä 2008 Nationalliga B:n EHC Bielissä, jota hän oli nostamassa sarjatasoa ylemmäs seuraavaksi kaudeksi. Burakovsky kuitenkin pelasi kauden 2008–2009 Ruotsin III-divisioonan Trelleborgs IF:ssä ja oli nostamassa joukkuetta seuraavaksi kaudeksi II-divisioonaan. Burakovsky aloitti siellä kautensa, mutta vaihtoi Kallinge Ronneby IF:n riveihin.


title: Robert Burakovsky

text: Kesäkuussa 2010 43-vuotias Burakowsky teki vuoden jatkosopimuksen joukkueensa kanssa. Hän oli nostamassa kaudella 2010–2011 joukkuettaan II-divisioonsta I-divisioonaan. Burakowsky ei kuitenkaan jatkanut Kallingessa, vaan siirtyi II-divisioonassa pelaavaan Limhamn HC:hen. Hän kuitenkin siirtyi kesken kauden I-divisioonan IK Panterniin.


title: Robert Burakovsky

text:
Burakowsky pelasi alle 20-vuotiaiden MM-kilpailuissa 1986.
Burakovsky on venäläistä syntyperää. Hänen veljensä Mikael Burakovsky (s. 1977) on jääkiekkoilija. Robert Burakovskyn poika André on jääkiekkoilija.


title: Pää pilvissä

text: Pää pilvissä () on vuonna 1972 julkaistu yhdysvaltalainen komediaelokuva, jonka ohjasi Irvin Kershner.


title: Pää pilvissä

text: Anne Roiphen romaaniin perustuva käsikirjoitus keskittyy nuoreen New York Cityssä asuvaan Margaret Reynoldsiin, joka on sekä äiti että vaimo. Margaretin mies ei huomioi häntä ollenkaan ja kyllästyneenä tylsiin päiviinsä Margaret liukuu eriskummallisiin fantasioihinsa, jotka monien muiden muassa sisältävät aseellisen ryöstön, heimojen hedelmällisyysmusiikkia ja terrori-iskun Vapauden patsaan räjäyttämiseen.


title: Pää pilvissä

text: Näyttelijäkaartiin kuuluvat Barbra Streisand, David Selby, Paul Benedict, George S. Irving, Conrad Bain, Isabel Sanford, Lois Smith ja Stockard Channing.


title: Pää pilvissä

text: Elokuvakriitikot olivat vaikuttuneita Streisandin esityksestä, mutta heidän mielestään elokuva itse oli hämmentävä ja sotkuinen.


title: Iskevät sanat

text: Iskevät sanat ("Listen to Me") on yhdysvaltalainen draamaelokuva, jonka on käsikirjoittanut ja ohjannut Douglas Day Stewart. Vuonna 1989 ensi-iltansa saaneen elokuvan pääosia näyttelevät Kirk Cameron, Jami Gertz ja Roy Scheider. Elokuva kuvattiin paljolti Malibussa Kaliforniassa.


title: Iskevät sanat

text: "Iskevät sanat" keskittyy ryhmään korkeakouluopiskelijoita, jotka kuuluvat väittelyjoukkueeseen fiktiivisessä Kenmont Collegessa. Kaksi päähahmoa, Tucker Muldowney (Cameron) ja Monica Tomanski (Gertz) tulevat vähävaraisemmista perheistä ja ovat voittaneet stipendit Kenmontiin osoitettuaan erityistä puhetaitoa. Molemmat opiskelijat ottaa siipensä suojaan väittelyjoukkueen valmentaja Charlie Nichols (Scheider), joka oli nuoruudessaan tähtiväittelijä. Joukkue voittaa vihdoin mahdollisuuden väitellä aborteista tuomariston edessä. Samalla opiskelijat oppivat elämästä, rakkaudesta, ystävyydestä ja politiikasta.


title: Iskevät sanat

text: Young Artist Awards


title: Iskevät sanat

text: Political Film Society


title: Iskevät sanat

text: Golden Raspberry Awards


title: Iskevät sanat

text: Vuoden 1994 Video-oppaassa Bello Romano piti elokuvaa ”laimeana kisailufilminä” ja antoi sille yhden tähden viidestä.


title: Onochie Achike

text: Onochie Achike (s. 31. tammikuuta 1975 Islington, Lontoo) on brittiläinen kolmiloikkaaja. Hänen molemmat vanhempansa ovat nigerialaisia.


title: Onochie Achike

text: Hän oli 11:s Sevillan MM-kilpailuissa 1999. Seuraavana vuonna hän sijoittui Sydneyn olympialaisissa viidenneksi. Edmontonin MM-kilpailuissa 2001 hän oli seitsemäs.


title: Onochie Achike

text: Vuonna 2005 hän karsiutui Madridin sisäratojen EM-kilpailuissa ja samoin kävi Göteborgin EM-kilpailuissa 2006. Vuonna 2008 hän sijoittui Pekingin olympialaisissa seitsemänneksi. Berliinin MM-kilpailuissa 2009 hän karsiutui.


title: Onochie Achike

text: Hänen ennätyksensä on 17,30 m, jonka hän hyppäsi Sydneyssä 23. syyskuuta 2000.


title: Ovidiu Cernăuțeanu

text: Ovidiu Cernăuțeanu (s. 23. elokuuta 1974 Botoșani) on romanialais-norjalainen laulaja, joka tunnetaan myös nimillä Ovi Martin, Ovidiu Jacobsen ja Ovi.


title: Ovidiu Cernăuțeanu

text: Cernăuțeanu edusti Paula Selingin kanssa Romaniaa Eurovision laulukilpailussa vuonna 2010. He esittivät kappaleen "Playing with Fire" ja sijoittuivat kilpailussa kolmanneksi. Duo edusti maataan myös vuoden 2014 kilpailussa, kappaleella "Miracle".


title: Liland

text: Liland on Nordlandin läänissä, Norjassa sijaitsevassa Evenesin kunnassa oleva kylä. Se sijaitsee 10 minuutin matkan päässä lentokentältä ja alle tunnin ajomatkan päässä Harstadista ja Narvikista. Lilandin satama on Ofotenin alueen saarien satamista ainoa, jota valvotaan, ja se on myös sula ympäri vuoden. 1900-luvun alkuun asti Liland toimi Ofoten kaupallisena keskuksena. Kylässä on 241 asukasta (2011), sen pinta-ala on 0,44 km ja asukastiheys on 618 asukasta/km.


title: Momtšil Karailiev

text: Momtšil Karailiev (, s. 21. toukokuuta 1982) on bulgarialainen kolmiloikkaaja.


title: Momtšil Karailiev

text: Hän karsiutui vuonna 2004 sekä Budapestin sisäratojen MM-kilpailuissa että Ateenan olympialaisissa. Vuonna 2005 hän sijoittui Madridin sisäratojen EM-kilpailuissa viidenneksi ja Helsingin MM-kilpailuissa 11:nneksi. Moskovan sisäratojen MM-kilpailuissa 2006 hän oli yhdeksäs.


title: Momtšil Karailiev

text: Vuonna 2008 hän sijoittui Pekingin olympialaisissa 11:nneksi. Berliinin MM-kilpailuissa 2009 hän oli yhdeksäs ja saman vuoden kolmas, mutta Dohan sisäratojen MM-kilpailuissa 2010 hän karsiutui. Barcelonan EM-kilpailuissa 2010 hän oli 14:s tuloksella 15,24 m, mutta Pariisin sisäratojen EM-kilpailuissa 2011 hän karsiutui. Helsingin EM-kilpailuissa 2012 hän sijoittui viidenneksi tuulituloksella 16,77.


title: Momtšil Karailiev

text: Karailiev sijoittui Amsterdamin EM-kilpailuissa 2016 neljänneksi tuloksella 16,65. Lontoon MM-kilpailuissa 2017 hän karsiutui loppukilpailusta. Birminghamin sisäratojen MM-kilpailuissa 2018 hän oli kahdestoista.


title: Momtšil Karailiev

text: Hänen ennätyksensä on 17,41 m, jonka hän hyppäsi Sofiassa 27. kesäkuuta 2009. Sisäradoilla hän on hypännyt 17,16 m Sofiassa 4. helmikuuta 2006.


title: Sergei Sobolev

text: Sergei Lvovitš Sobolev (venäjäksi Серге́й Льво́вич Со́болев, 6. lokakuuta 1908 Pietari – 3. tammikuuta 1989 Moskova) oli Venäjällä syntynyt matemaatikko. Hän työskenteli matemaattisten analyysien ja osittaisdifferentiaaliyhtälöiden parissa. Sobolevin opettamistyötä on kuvattu merkittäväksi.


title: Sergei Sobolev

text: Sergei erotettiin nuorena asianajajaisästään Lev Aleksandrovich Sobolevista, ja äiti Natalya Georgievna kasvatti hänet. Georgievnan kasvatuksen tärkeimpiä kulmakiviä olivat rehellisyys ja päämäärätietoisuus. Näiden piirteiden kerrotaankin kuvanneen Sobolevin tutkijantyötä. Sobolev kiinnostui matematiikasta lukioaikanaan. Hän asui äitinsä kanssa Harkovassa Venäjän sisällissodan aikana. Harkovasta Pietariin hän muutti vuonna 1923. Sobolev valmistui lukiosta seuraavana vuonna erinomaisin arvosanoin. Hän ei kuitenkaan päässyt yliopistoon, koska hän oli vain 15-vuotias.


title: Sergei Sobolev

text: Sobolev valmistui Pietarin valtionyliopistosta vuonna 1929. Hän työskenteli Pietarissa 1932 ja Moskovassa Steklovin matematiikan instituutissa 1934 alkaen. Sobolev oli Moskovan valtionyliopiston professori vuosina 1935–1957. Hän toimi Kurtšatov-instituutin apulaisjohtajana 1943–1957 ja osallistui Neuvostoliiton ydinaseprojektiin.


title: Sergei Sobolev

text: Vuonna 1956 Sobolevista tuli yksi tunnetuimmista tiedemiehistä, kun hän laajensi projektejaan Neuvostoliiton itäosiin, mikä johti Venäjän tiedeakatemian Siperian-yksikön perustamiseen. Hän perusti Akademgorodokin ja Novosibirskin matematiikan instituutit.


title: Silviahemmet

text: Silviahemmet on Ruotsin kuningattaren Silvian vuonna 1996 perustama järjestö, jonka tavoitteena on kouluttaa sairaanhoitajia erikoistumaan dementian hoitoon.


title: Vere Gordon Childe

text: Vere Gordon Childe eli V. Gordon Childe (14. huhtikuuta 1892 Sydney, Uusi Etelä-Wales, Australia – 19. lokakuuta 1957 Mount Victoria, Uusi-Etelä Wales, Australia) oli australialainen arkeologi ja kielitieteilijä, joka oli erikoistunut Euroopan esihistorian tutkimukseen. Sosialistina Childe hyväksyi marxilaisuuden sosioekonomisen teorian ja oli varhainen, joskin epäsovinnainen marxilaisen arkeologian kannattaja. Childe työskenteli suurimman osan elämästään akateemisella uralla Isossa-Britanniassa, aluksi Edinburghin yliopistossa ja myöhemmin arkeologian laitoksella University College London -yliopistossa Lontoossa. Hän kirjoitti lukuisia uraauurtavia teoksia arkeologista ja esihistoriasta, tunnetuimpina teokset "Man Makes Himself" (1936) ja "What happened in History" (1942).


title: Vere Gordon Childe

text: Vuosina 1927–1946 Childe työskenteli arkeologian professorina Edinburghin yliopistossa. Tänä aikana hän oli vastuussa neoliittisen Skara Braen asuinpaikan ja Maeshowen hautakammion kaivauksista Orkneysaarilla Pohjois-Skotlannissa. Childe oli The Prehistoric Society -seuran perustajia ja toimi myös sen puheenjohtajana. Vuonna 1947 hänestä tuli Institute of Archaeology -instituutin johtaja, jossa virassa hän oli eläkkeelle siirtymiseensä saakka 1957. Samana vuonna Childe teki itsemurhan hyppäämällä alas kalliojyrkänteeltä lähellä syntymäpaikkaansa Australian Blue Mountains -vuorilla.


title: Vere Gordon Childe

text: Childeä on pidetty yhtenä tärkeimmistä oman aikansa arkeologeista ja esihistorian tutkijoista. Paikallista tutkimusta hyödyntäen hän kykeni luomaan laajempaa synteesiä Lähi-idän ja Euroopan esihistoriasta. Childe muistetaan myös marxilaispainotteisista ajatuksistaan yhteiskunnan kehittymisestä, kuten neoliittisesta vallankumouksesta ja urbaanista vallankumouksesta.


title: Vere Gordon Childe

text: Childe oli teoreetikko, joka yhdisteli arkeologian tutkimustuloksia. Hän kirjoitti etenkin maanviljelyn ja kaupungistumisen leviämisestä Eurooppaan teoksissaan "The Dawn of European Civilization" (1925) ja "Man Makes Himself" (1936). Nykyisen tietämyksen mukaan maanviljely on kehittynyt itsenäisestä useassa paikassa maapallolla. Lähi-idästä maanviljelytaito saapui Eurooppaan noin 7000 eaa. Kreetalle – 6500 eaa. (Etelä-Kreikka) ja levisi hitaasti kohti luodetta; ensimmäiset merkit maanviljelyksestä esimerkiksi Britteinsaarilla ovat ajalta 4500–4000 eaa.


title: Vere Gordon Childe

text: V. Gordon Childe syntyi 1892 Sydneyssä Australiassa keskiluokkaiseen perheeseen. Hänen isänsä Stephen Childe opiskeli Sydneyn yliopistossa ennen siirtymistään Britanniaan, jossa hän opiskeli Oxfordin yliopistossa ja teki erilaisia töitä opettajana eri puolilla Britanniaa. Vuonna 1871 Stephen avioitui Mary Ellen Latcfordin kanssa. Perhe muutti takaisin Australiaan vuonna 1878. Ensimmäisen vaimonsa kuoleman jälkeen Stephen Childe meni vuonna 1886 naimisiin Harriet Elisa Gordonin kanssa. V. Gordon Childe syntyi tästä avioliitosta ja varttui perheen maatalossa Wentworth Fallsissa Blue Mountain -vuorilla Sydneyn länsipuolella.


title: Vere Gordon Childe

text: Childe ryhtyi opiskelemaan antiikintutkimusta Sydneyn yliopistossa vuonna 1911. Opiskeluaikanaan hän tutustui klassiseen arkeologiaan tunnettujen arkeologien Heinrich Schliemannin ja Sir Arthur Evansin teosten kautta. Yliopistoaikana hän myös aktivoitui poliittisesti ja kiinnostui sosialismista ja marxismista. Hän tutustui marxilaisten teoreetikkojen Karl Marxin ja Friedrich Engelsin teoksiin sekä myös filosofi Hegelin marxilaisvaikutteisiin teorioihin. Childe valmistui yliopistosta vuonna 1914 ja sai lukuisia eri kunnianosoituksia ja palkintoja.


title: Vere Gordon Childe

text: Saamansa 200 punnan stipendin avulla Childe saattoi samana vuonna jatkaa opintojaan Queen's Collegessa Oxfordin yliopistossa Britanniassa. Childe opiskeli klassista arkeologiaa ja kielitiedettä muun muassa John Beazleyn ja Arthur Evansin oppilaana. Vuonna 1915 hän julkaisi ensimmäisen akateemisen artikkelinsa "On the Date and Origin of Minyan Ware", joka ilmestyi Journal of Hellenic Studies -lehdessä. Vuonna 1916 hän sai valmiiksi lopputyönsä "The Influence of Indo-Europeans in Prehistoric Greece" (Indoeurooppalaisten vaikutus esihistoriallisessa Kreikassa), jossa ilmeni hänen kiinnostuksensa yhdistää filologisia ja arkeologisia todisteita.


title: Vere Gordon Childe

text: Oxfordissa Childe oli aktiivisesti mukana sosialistisessa opiskelijaliikkeessä, joka vastusti konservatiivis-oikeistolaista yliopistohallintoa. Hänen paras ystävänsä tuona aikana oli myöhemmin aktiivisena kommunistipoliitikkona tunnetuksi tullut intialais-ruotsalaissyntyinen Rajani Palme Dutt. Ensimmäisen maailmansodan aikana Childe kampanjoi aktiivisesti vankeusrangaistukseen tuomittujen aseistakieltäytyjien puolesta. Childe itse ei kuitenkaan koskaan saanut kutsua armeijaan, todennäköisesti heikon terveytensä ja huonon näkönsä takia.


title: Vere Gordon Childe

text: Kolmen vuoden opiskelun jälkeen Childe palasi Australiaan vuonna 1917. Hän toimi hetken latinan kielen opettajana Maryborough'ssa Queenslandissa, mutta siirtyi pian Sydneyn yliopiston St Andrew's Collegeen saatuaan sieltä viran. Sidneyssä Childe meni jälleen mukaan Australian sosialistiseen liikkeeseen ja osallistui aktiivisesti asevelvollisuutta vastustavaan toimintaan. Vuonna 1918 hän osallistui yhtenä puhujana vahvasti sosialistishenkiseen kansainväliseen rauhankonferenssiin, jossa suoraan vastustettiin Australian hallituksen suunnitelmia saattaa voimaan miesten yleinen asevelvollisuus. Uutinen Childen osallistumisesta konferenssiin tuli kuitenkin yliopiston tietoon, ja hänet painostettiin jättämään virkansa yliopistossa, etteivät hänen sosialistiset aatteensa leviäisi opiskelijoiden keskuuteen.


title: Vere Gordon Childe

text: Koska Childen akateeminen ura oli näin päättynyt, hän päätyi etsimään töitä sosialistisesta liikkeestä. Elokuussa 1919 hänestä tuli Australian työväenpuolueen poliitikon John Storeyn sihteeri ja puheiden kirjoittaja. Puolueen voitettua New South Walesin osavaltiovaalit vuonna 1920 Storeysta tuli osavaltion pääministeri. Työskentely työväenpuolueessa antoi Childellä hyvän näköalapaikan puolueen rakenteeseen ja historiaan mutta tuotti pettymyksen. Childen mielestä poliittista valtaa saanut työväenpuolue petti sosialistiset ihanteet ja liukui kohti keskustaa ja kapitalismia. Childen poliittiset näkemykset siirtyivät yhä enemmän vasemmalle, ja hän liittyikin Australiassa kiellettyyn vallankumoushenkiseen ja antikapitalistiseen Industrial Workers of the World -järjestöön. Storey lähetti vuonna 1921 Childen Lontooseen toimimaan osavaltion tiedonantajana brittiläiselle lehdistölle. Saman vuoden joulukuussa Storey kuitenkin kuoli, ja muutamaa päivää myöhemmin osavaltiovaaleissa valta siirtyi takaisin oikeistolaisille. Uusi pääministeri George Fuller totesi Childen työn Britanniassa tarpeettomaksi, ja alkuvuodesta 1922 hänen työsuhteensa päättyi.


title: Vere Gordon Childe

text: Todettuaan, ettei pystyisi löytämään akateemista työtä Australiassa, Childe päätti jäädä Lontooseen. Koska hänen oli aluksi vaikea saada työtä, vietti hän paljon aikaa British Museumissa ja Royal Anthropological Instituten kirjastossa opiskelemassa. Hänestä myös tuli aktiivinen jäsen Lontoon sosialistisessa liikkeessä, jossa hän tapasi muita vasemmistoaktiiveja, kuten Ramsay MacDonaldin, Aldous Huxleyn, H. G. Wellsin, H. N. Brailsfordin, Elsa Lanchesterin ja Rose Macauleyn. Childe loi yhteyksiä myös Britannian kommunistiseen puolueeseen ja kirjoitti puolueen Labour Monthly -lehteen.


title: Vere Gordon Childe

text: Childe oli saanut mainetta "poikkeuksellisena esihistorian tutkijalupauksena", ja hän alkoi saada kutsuja muualle Eurooppaan tutkimaan esihistoriallisia esineitä. Hän matkusti vuonna 1922 muun muassa Wieniin Itävaltaan, jossa hän Luonnontieteellisessä museossa tutki aikaisemmin tutkimatonta Bukowinan Schipenitzistä (nyk. Ukrainassa) löydettyä maalattua neoliittista keramiikkaa. Tutkimustuloksensa hän julkaisi seuraavana vuonna Journal of the Royal Anthropological Institute -julkaisusarjassa. Childen palattua Lontooseen hänet palkattiin kolmen keskusta-vasemmistolaisen Liberal Partyn parlamenttiedustajan avustajaksi. Lisätuloja kielitaitoinen Childe sai tekemällä käännöksiä Kegan Paul, Trench, Trübner & Co -kustantamolle ja pitämällä toisinaan luentoja esihistoriasta London School of Economics -yliopistossa.


title: Vere Gordon Childe

text: Childen ensimmäisen kirjan "How Labour Governs" julkaisi vuonna 1923 London Labour Company. Teoksessa hän tarkasteli Australian työväenpuoluetta ja sen suhdetta Australian työväenliikkeeseen. Childe uskoi, että vaaleissa valituksi tulleet sosialistit hylkäsivät sosialistiset ihanteet ja tavoittelivat henkilökohtaista hyötyä. Childen elämäkerran kirjoittaja Sally Green (1981) on todennut, että teoksella oli omana aikanaan erityistä merkitystä, koska se julkaistiin samaan aikaan kun Britannian työväenpuolueesta oli tulossa merkittävä toimija maan politiikassa ja se uhkasi entisen kahden valtapuolueen, konservatiivien ja liberaalien valta-asemaa. Vuonna 1924 työväenpuolue nousikin valtaan Britanniassa ensimmäistä kertaa.


title: Vere Gordon Childe

text: Vuonna 1923 Childe valittiin Kuninkaallisen antropologisen instituutin jäseneksi. Samana vuonna hän matkusti Lausanneen, Berniin ja Zürichiin tutkimaan esihistoriallista aineistoa. Vuonna 1925 instituutti tarjosi hänelle virkaa instituutin kirjastonhoitajana, ja sen ansiosta hän saattoi vahvistaa yhteyksiään alan tutkijoihin ympäri Eurooppaa. Samalla hän tutustui suurimpaan osaan Britannian suhteellisen pienestä arkeologikunnasta. Hän ystävystyi muun muassa toisen marxilaisen arkeologin O. G. S. Crawfordin kanssa.


title: Vere Gordon Childe

text: Vuonna 1925 Kegan Paul, Trench, Trübner & Co -kustantamo julkaisi Childen toisen kirjan "The Dawn of European Civilisation", jossa hän kokosi yhteen vuosien tutkimustuloksensa Euroopan esihistoriasta. Julkaisu oli omana aikanaan varsin merkittävä teos, koska se loi laajempaa kuvaa Euroopan esihistoriasta, kun useimmat arkeologit keskittyivät paikallishistoriaan. Teos myös esitteli Britanniassa uuden "arkeologisen kulttuurin" -käsitteen ja ohjasi tieteenalan kehittymistä kohti kulttuurihistoriallista arkeologiaa. Childen seuraava teos "The Aryans: A Study of Indo-European Origins" ilmestyi vuonna 1926. Teoksessa hän käsittelee teoriaa sivilisaation leviämisestä Eurooppaan Lähi-idästä arjalaisina tunnetun indoeurooppalaisen kieliryhmän välityksellä. Myöhemmin Childe vältteli kirjansa mainintaa kansallissosialistien otettua termin "arjalaiset" käyttöön rotuopillisissa yhteyksissä. Edellä mainituissa teoksissa Childe hyväksyi maltillisen diffusionismin, jonka mukaan useimmat kulttuuripiirteet leviävät yhteisöstä toiseen, ja oli myös mahdollista, että samat kulttuuripiirteet saattoivat kehittyä itsenäisesti eri paikoissa. Tämä teoria oli ristiriidassa Grafton Elliot Smithin hyperdiffusionismiteorian kanssa, jonka mukaan kaikki samanlaiset kulttuuripiirteet olivat samaa alkuperää.


title: Vere Gordon Childe

text: Vuonna 1927 Childelle tarjottiin vastaperustettua arkeologian professorin (Abercromby Professor of Archaeology) virkaa Edinburghin yliopistossa. Virka oli nimetty tunnetun Skotlannin esihistorian tutkijan Lordi John Abercrombyn mukaan. 35-vuotiaana Childestä tuli ainoa akateeminen esihistorian opettaja Skotlannissa. Monet Skotlannin arkeologit pitivät häntä ulkopuolisena ja vailla paikallista tietämystä Skotlannin esihistoriasta. Vihamielisyydestä ja kateuden ilmapiiristä huolimatta Childe löysi myös useita ystäviä Edinburghista, kuten Sir W. Lindsay Scottin, Alexander Curlen, J. G. Callenderin, Walter Grantin ja Charles G. Darwinin. Darwinista (Charles Darwinin pojanpoika) tuli Childen erityisen hyvä ystävä ja Childestä tuli hänen nuorimman poikansa kummisetä.


title: Vere Gordon Childe

text: Edinburghin yliopistossa Childe keskittyi tutkimukseen. Hän kerrotaan olleen erittäin ystävällinen oppilaitaan kohtaan, mutta hänellä oli vaikeuksia esiintyä suurelle yleisölle. Childe uudisti esihistorian opetusta siten, että se alkoi rautakaudesta ja eteni kronologisesti taaksepäin aina paleoliittiselle kaudelle saakka, mitä monet opiskelijat kuitenkin pitivät hämmentävänä. Childe myös perusti Edinburghiin arkeologisen seuran (Edinburgh League of Prehistorians), jonka kautta hän otti innokkaimpia opiskelijoitaan mukaan kaivauksille ja kutsui kaupunkiin vierailevia luennoitsijoita. Childe oli varhainen kokeellisen arkeologian kannattaja, mikä näkyi myös hänen opetuksessaan. Esimerkiksi vuonna 1937 hän teki kokeita selvittääkseen paremmin lasitustekniikkaa, jota oli käytetty rautakaudella useissa Pohjois-Britannian linnoituksissa.


title: Vere Gordon Childe

text: Childe vieraili säännöllisesti Lontoossa tapaamassa vanhoja ystäviään. Tunnetuimpia hänen ystävistään oli vaikutusvaltainen brittiläinen arkeologi Stuart Piggott, josta myöhemmin tuli Childen seuraaja professorina Edinburghissa. He olivat yhdessä vaikuttamassa siihen, että Itä-Anglian esihistoriallisesta seurasta Prehistoric Society of East Angliasta tuli vuonna 1935 valtakunnallinen järjestö Prehistoric Society. Childe valittiin seuran ensimmäiseksi puheenjohtajaksi.


title: Vere Gordon Childe

text: Childe osallistui säännöllisesti konferensseihin ympäri Eurooppaan, ja hän osasi sujuvasti useita eri kieliä. Vuonna 1935 hän vieraili ensimmäisen kerran Neuvostoliitossa, jossa hän vietti 12 päivää Leningradissa ja Moskovassa. Sosialistinen valtio teki häneen suuren vaikutuksen, ja hän oli erityisen kiinnostunut neuvostoliittolaisesta arkeologiasta.


title: Vere Gordon Childe

text: Palattuaan Britanniaan hänestä tuli äänekäs Neuvostoliiton puolestapuhuja, joskin hän suhtautui hyvin kriittisesti osaan Neuvostoliiton hallituksen politiikasta, erityisesti sen tekemään Molotov-Ribbentrop-sopimukseen Saksaan kanssa. Vakaumuksellisena sosialistina Childe irtisanoutui jo varhain Euroopan fasistisista liikkeistä. Erityisen raivoissaan hän oli natsien tavasta käyttää esihistoriaa arjalaisen rotutaustansa korostamiseen. Childe tuki Britannian hallituksen päätöstä taistella fasistien valtaa vastaan toisessa maailmansodassa ja oli päättänyt tehdä itsemurhan, jos natsit valloittavat Britannian. Vaikka Childe vastusti Saksan ja Italian fasisteja, hän oli myös kriittinen imperialistisille ja kapitalistisille hallituksille Britanniassa ja Yhdysvalloissa. Viimeksi mainitun hän kuvasi usein olevan täynnä "iljettäviä fasistihyenoja".


title: Vere Gordon Childe

text: Childen virka yliopistossa velvoitti myös arkeologisten kaivausten tekemiseen, joita hän kuitenkin inhosi ja myös uskoi tekevänsä huonosti. Hänen opiskelijansa totesivat tämän pitävän paikkaansa, mutta toisaalta Childeä pidettiin "nerona löytöjen tulkitsemisessa". Toisin kuin monet aikalaisensa, hän merkitsi tunnollisesti ylös havaintonsa ja kirjoitti niistä säännöllisesti artikkeleita Proceedings of the Society of Antiquaries of Scotland -julkaisuun.


title: Vere Gordon Childe

text: Tunnetuimmat kaivauksensa Childe suoritti vuosina 1927–1930 Skara Braessa Orkneysaarilla, jossa hän johti hyvässä kunnossa olevan neoliittisen kauden kylän tutkimusta. Kaivausten tulokset hän julkaisi vuonna 1931 teoksessa "Skara Brae". Vuonna 1932 Childe kaivoi yhteistyössä antropologi C. Daryll Forden kanssa esiin kaksi rautakautista kukkulalinnoitusta Earn's Hughissa Berwickshiren rannikolla. Kesäkuussa 1935 hän johti Larribanin niemekelinnakkeen kaivauksia lähellä Knocksogheyä Pohjois-Irlannissa. Yhdessä Wallace Thorneycroftin kanssa Childe tutki lasitettuja rautakautisia linnoituksia Finavonissa (1933–1934) ja Rahoynissa (1936–1937) Skotlannissa.


title: Vere Gordon Childe

text: Yliopistotyönsä ohella Childe jatkoi tutkimuksia Euroopan esihistoriasta, jotka olivat jatkoa hänen aikaisemmille julkaisuilleen. Vuonna 1928 ilmestyi "The Most Ancient Near East", jossa selostettiin maatalouden ja muiden keksintöjen leviämistä Eurooppaan ja niiden yhteyttä Mesopotamiaan ja Intiaan. Vuonna 1929 ilmestyi Tonavan varren esihistoriaa kartoittava teos "The Danube in Prehistory", jossa Tonavan todettiin luovan luontaisen rajan Lähi-idän ja Euroopan välille. Childe uskoi, että esihistorian aikana innovaatiot levisivät länteen päin juuri Tonavan kautta. Merkittävää teoksessa oli Childen Saksasta omaksuma "arkeologisen kulttuurin" käsite, joka mullisti brittiläisen arkeologian teoreettisen ajattelun.


title: Vere Gordon Childe

text: Childen seuraava teos "The Bronze Age" ilmestyi vuonna 1930. Se käsitteli Euroopan pronssikautta marxilaisesta yhteiskuntateorian näkökulmasta. Seuraavina vuosina Childe jatkoi ahkeraa kirjallista tuotantoaan. Vuonna 1931 ilmestyi "The Forest Cultures of Northern Europe: A Study in Evolution and Diffusion", vuonna 1932 "The Continental Affinities of British Neolithic Pottery" ja vuonna 1934 "Neolithic Settlement in the West of Scotland".


title: Vere Gordon Childe

text: Vuonna 1933 Childe matkusti Irakiin ja Intiaan, joissa hän vieraili useissa arkeologisissa kohteissa. Matkallaan hän totesi Lähi-itää käsittelevän aikaisemman teoksensa "The Most Ancient Near East" vanhentuneen ja julkaisi aihepiiristä vuonna 1935 teoksen "New Light on the Most Ancient Near East". Teoksessa hän teki marxilais-vaikutteisia johtopäätöksiä talouden kehittymisestä. Samana vuonna ilmestyi vielä teos "Prehistory of Scotland".


title: Vere Gordon Childe

text: Childen uran tärkeimpiä teoksia oli vuonna 1936 ilmestynyt "Man Makes Himself". Marxilaisen historianäkemyksen mukaisesti Childe esitti kirjassaan, että perinteinen jako esihistoriaan (kirjoittamattomaan historiaan) ja historiaan (kirjoitettuun historiaan) oli väärä ja että yhteiskunta oli kehittynyt useiden teknologisten, taloudellisten ja sosiaalisten vallankumousten kautta. Näihin kuuluivat neoliittinen vallankumous, jossa metsästäjä-keräilijät alkoivat asettua pysyviin, maata viljeleviin yhteisöihin; urbaani vallankumous, jossa kylistä muodostuivat ensimmäiset kaupungit; ja teollinen vallankumous, joka muutti tuotannon luonnetta ratkaisevasti.


title: Vere Gordon Childe

text: Toisen maailmansodan sytyttyä Childe ei voinut matkustaa eri puolilla manner-Eurooppaa, joten hän keskittyi tutkimaan Britteinsaarten esihistoriaa. Vuonna 1940 ilmestyi teos "Prehistoric Communities of the British Isles". Childen pessimismi sodan lopputulokseen sai hänet uskomaan, että eurooppalainen sivilisaatio – niin kapitalismi kuin stalinismi – olivat vääjäämättömästi menossa kohti pimeää aikaa. Näissä mielialoissa hän kirjoitti vuonna 1942 "Man Makes Himself" -teoksen jatko-osan "What Happened in History", joka oli yhteenveto ihmiskunnan historiasta neoliittiselta kaudelta Rooman imperiumin romahtamiseen asti. Teoksen julkaisi Childen tahdosta Penguin Books -kustantamo, jolloin sitä voitiin myydä halvemmalla. Näin Childe uskoi, että tietoa voitiin levittää myös tavalliselle kansalle. Sodan aikana vuonna 1944 ilmestyivät vielä lyhyet teokset "Progress and Archaeology" ja täysin marxilainen, kommunistien nuorisoliitolle suunnattu "The Story of Tools".


title: Vere Gordon Childe

text: Vuonna 1946 Childe siirtyi Lontooseen, jossa hän aloitti Arkeologian instituutin (Institute of Archaeology) johtajana ja eurooppalaisten esihistorian professorina. Varmistaakseen valintansa virkaan Childe oli vältellyt arvostelemasta paheksumaansa hallituksen politiikkaa. Arkeologian instituutin oli perustanut vuonna 1937 arkeologi Mortimer Wheeler, mutta vuoteen 1946 sen toiminta perustui pääasiassa vapaaehtoisiin luennoitsijoihin.


title: Vere Gordon Childe

text: Childe oli opiskelijoiden keskuudessa pidetty, joskaan häntä ei pidetty erityisen hyvänä luennoitsijana. Opintojen ohjaajana ja seminaarien pitäjänä hän sen sijaan oli hyvä päästessään vuorovaikuttamaan opiskelijoiden kanssa yksilöllisemmin. Hänen suosiostaan kertoo opiskelijoiden instituutille lahjoittama Marjorie Maitland-Howardilla teetetty rintakuva. Instituutin johtajana Childe ei ollut velvollinen osallistumaan arkeologisiin kaivauksiin. Hän kuitenkin johti Maeshowen neoliittisen haudan tutkimuksia vuosina 1954–1955.


title: Vere Gordon Childe

text: Toimiessaan instituutissa Childe jatkoi arkeologiaa ja esihistoriaa koskevien julkaisujen kirjoittamista. Vuonna 1947 ilmestyneessä, marxilaista historiakäsitystä edustavassa "History"-teoksessa Childe korosti, että esihistoriallista ja historiallista aikaa on tarkasteltava yhtenä kokonaisuutena. "Prehistoric Migrations" -teoksessa (1950) hän puolestaan esitteli näkemyksiään maltillisesta diffusionismista. Vuonna 1946 Childe julkaisi artikkelin Southwestern Journal of Anthropology -julkaisuun otsikolla "Archaeology and Anthropology", jossa hän vaati kahden tieteenalan, arkeologian ja antropologian, käyttämistä yhdessä esihistorian tutkimuksessa. Tämä näkökanta omaksuttiin myöhemmin laajasti tutkimuksessa, vuosia Childen kuoleman jälkeen. Vuonna 1956 Childelle myönnettiin Society of Antiquaries'n kultainen mitali palveluksistaan arkeologian hyväksi.


title: Vere Gordon Childe

text: Vuonna 1952 ryhmä brittiläisiä marxilaisia historioitsijoita ryhtyi julkaisemaan Past & Present -aikakauslehteä. Myös Childe liittyi lehden toimituskuntaan. Hänestä tuli 1950-luvun alussa myös The Modern Quarterly (myöh. "The Marxist Quarterly") julkaisun hallituksen jäsen. Unkarin kansannousun kukistaminen vuonna 1956 oli marxilaiselle Childelle pettymys. Neuvostoliiton toimet maassa vieraannuttivat Childen Stalinin hallinnosta, mutta eivät kuitenkaan vieneet hänen uskoaan sosialismiin ja marxilaiseen teoriaan. Hän myös säilytti kulttuuriyhteytensä Neuvostoliittoon järjestötoiminnan kautta kuolemaansa saakka.


title: Vere Gordon Childe

text: Kesällä 1956 Childe vetäytyi Arkeologian instituutin johtajan virasta eläkkeelle vuoden ennenaikaisesti. Eläkkeelle jäädessään hän kertoi useille ystävilleen aikovansa palata Australiaan ja tavata sukulaisia ja sen jälkeen tekevänsä itsemurhan. Childe kertoi pelkäävänsä vanhenemista ja muodostuvansa taakaksi yhteiskunnalle. Hän myös epäili sairastavansa syöpää.


title: Vere Gordon Childe

text: Lahjoitettuaan kaiken omaisuutensa ja suurimman osan kirjastostaan Arkeologian instituutille Childe palasi Australiaan huhtikuussa 1957. Sydneyn yliopisto, jossa häntä oli aikaisemmin estetty työskentelemästä, myönsi hänelle kunniatohtorin arvon. Puoli vuotta hän kiersi Australiaa tapaamassa sukulaisia ja vanhoja ystäviä. Hän piti useita esitelmiä arkeologeille ja vasemmistolaisille ja myös arvosteli Australian yhteiskunnan taantumuksellisuutta ja kouluttamattomuutta. Hän myös arvosteli Australian älymystön rasistista asennetta maan alkuperäisväestöä kohtaan.


title: Vere Gordon Childe

text: 19. lokakuuta 1957 Childe lähti kävelylle Bridal Veil Fallsissa lähellä lapsuuden kotiaan Blue Mountainsin alueella. Hän oli jättänyt hattunsa, silmälasit ja kompassin kalliolle, josta putosi tuhat jalkaa kuolemaansa. Oikeuslääkärin kuolintodistuksen mukaan putoaminen oli onnettomuus, mutta myöhemmin ilmi tulleessa kirjeessä Childe paljasti suunnittelevansa itsemurhaa.


title: Randy Lewis

text: Randy Lewis (s. 15. marraskuuta 1978 Saint Andrews) on grenadalainen kolmiloikkaaja.


title: Randy Lewis

text: Hän karsiutui Ateenan olympialaisissa 2004 ja Helsingin MM-kilpailuissa 2005, kuin myös vuoden 2008 Valencian sisäratojen MM-kilpailuissa ja Pekingin olympialaisissa. Hän karsiutui niin ikään Berliinin MM-kilpailuissa 2009 ja Dohan sisäratojen MM-kilpailuissa 2010.


title: Randy Lewis

text: Hänen ennätyksensä on 17,49 m, jonka hän hyppäsi São Paulossa 22. toukokuuta 2008. Sisäradoilla hän on hypännyt 17,27 m Karlsruhessa 10. helmikuuta 2008. Pituushypyssä hänen ennätyksensä on Baton Rougessa 29. toukokuuta 2002 hypätty 797 cm.


title: Harstadin/Narvikin lentoasema

text: Harstad-Narvik-lentoasema (IATA: EVE, ICAO: ENEV) on Evenesin kunnassa, Nordlandin läänissä, Pohjois-Norjassa sijaitseva lentoasema. Vuonna 2009 lentoaseman matkustajamäärä oli 506 449.


title: Harstadin/Narvikin lentoasema

text: Harstadin ja Narvikin aluetta palvelevan lentoaseman nimestä on käyty keskustelua. Sitä lähinnä oleva sekä suurin kaupunki on Harstad, kun taas Narvikilla on oma pieni lentoasema, mikä hämää monia matkustajia. Huhtikuussa 2008 päätettiin, että nimeä Lofoten International Airport käytettäisiin markkinoinnissa.


title: Harstadin/Narvikin lentoasema

text: Vaikkakin lentoasema avattiin vuonna 1972, kiitotietä on sittemmin pidennetty. Kylmän sodan aikana kenttä oli Norjan ilmavoimien käytössä. Nykyään lentoasema on lähes kokonaan siviilikäytössä, tosin Nato käyttää sitä edelleen talviharjoituksissaan.


title: Harstadin/Narvikin lentoasema

text: Harstad-Narvik-lentoaseman lentoja liikennöi Scandinavian Airlines, Norwegian Air Shuttle ja Widerøe. Niistä Scandinavian Airlines ja Norwegian Air Shuttle lentävät Osloon ja Gardermoeniin, ja Widerøe Bodøhön, Tromssaan ja Trondheimiin.


title: Harstadin/Narvikin lentoasema

text: Lentoasemalta on päivittäisten kotimaan lentojen lisäksi tilausmatkoja Etelä-Eurooppaan ja Kanariansaarille.


title: Harstadin/Narvikin lentoasema

text: Lentoasemalta on bussiyhteys Harstadiin (44 km), Narvikiin (80 km) ja Sortlandiin (120 km). Myös Narvikista Svolværiin (160 km) kulkeva linja-autovuoro kulkee lentoaseman kautta. Kentältä pääsee myös taksilla.


title: Big Bill Broonzy

text: William Lee Conley Broonzy eli Big Bill Broonzy (26. kesäkuuta 1893 - 14. elokuuta 1958) oli yhdysvaltalainen tuottelias bluesmuusikko, lauluntekijä ja kitaristi. Hänen aloitti uransa 1920-luvulla soittamalla country bluesia enimmäkseen mustalle yleisölle.


title: Big Bill Broonzy

text: Big Bill Broonzy loi elämänsä aikana yli 300 kappaleen verran folkmusiikkia ja bluesia. Bluesmusiikin tekijänä hän on sanoittanut kappaleita sekä maaseudun että kaupunkien näkökulmasta.


title: Big Bill Broonzy

text: William Lee Conley Broonzy oli yksi Frank Broonzyn ja Mittie Belcherin 17 lapsesta. Hän aloitti musiikin tekemisen jo nuorena. Kymmenvuotiaana hän teki tupakkalaatikosta itselleen viulun ja oppi setänsä johdolla soittamaan negrospirituaaleja ja folkmusiikkia. Broonzy ja hänen kotitekoista kitaraa soittava ystävänsä Louis Carter esiintyivät kaikenlaisissa tapahtumissa .


title: Big Bill Broonzy

text: Vuonna 1915 17-vuotias Broonzy avioitui ja alkoi viljellä omaa maataan.


title: Big Bill Broonzy

text: Chicagoon saapumisen jälkeen Broonzy alkoi soittaa kitaraa. Kitaransoittoa hän oppi Papa Charlie Jacksonilta. 1920-luvulla Broonzy työskenteli muun muassa kokkina, lasinpuhaltajana ja vartijana, mutta muusikonura oli edelleen hänen tavoitteensa.


title: Big Bill Broonzy

text: Jacksonin kanssa tehdyn yhteistyön ansiosta Broonzy sai mahdollisuuden tavata Paramount-levy-yhtiön tuottajan Jay Mayo "Ink" Williamsin. Broonzyn ja hänen ystävänsä John Thomasin tekemä koeäänitys hylättiin, mutta hänen toinen yrityksensä pari kuukautta myöhemmin onnistui. Broonzyn tekemiä levytyksiä ei kuitenkaan otettu hyvin vastaan, ja levymyynti takkusi.


title: Big Bill Broonzy

text: 1930-luvulla Paramount käytti ensimmäistä kertaa Broonzyn koko nimeä levytyksessä. Levymyynti jatkoi edelleen vaisuna ja Broonzy työskenteli ruokakaupassa. Tuottaja Lester Melrose otti hänet suojatikseen.


title: Big Bill Broonzy

text: Maaliskuussa 1932 Broonzy matkusti New Yorkiin levyttämään "American Record Corporationin" suojattina. Palattuaan takaisin Chicagoon hän työskenteli South Siden klubeissa ja oli kiertueella bluesmuusikko Memphis Minnien kanssa.


title: Big Bill Broonzy

text: Vuonna 1934 Broonzyn uusi levy-yhtiö oli "Bluebird Records" ja hän alkoi esiintyä pianisti Bob "Black Bob" Callin kanssa. Heidän musiikkinsa alkoi vaikuttaa yhä enemmän R&B:ltä. Maaliskuussa 1938 levy-yhtiö vaihtui "Vocalion Recordsiin".


title: Big Bill Broonzy

text: 1940-luvulla Broonzyn esittämien musiikkityylien kirjo kasvoi. Vuonna 1948 Broonzy vaihtoi levy-yhtiökseen "Mercuryn".


title: Big Bill Broonzy

text: Broonzyn musiikissa näkyy vaikutteita mm. kansanmusiikista, spirituaaleista ja työmusiikista. Hän otti vaikutteita aikansa tähditä, kuten Jimmie Rodgersilta, Blind Blakelta, Son Houselta ja Blind Lemon Jeffersonilsta.


title: Big Bill Broonzy

text: Vuonna 1980 Broonzy pääsi Blues Hall of Famen ensimmäiseen luokkaan 20 muun bluesin legendan kanssa. 2007 hän pääsi Gannet Records Walk of Fameen. Broonzyn kerrotaan vaikuttaneen kitaransoittajana mm. Muddy Watersiin, Memphis Slimiin, Ray Daviesiin, John Renbourniin, Rory Gallagheriin, Ben Tayloriin ja Eric Claptoniin.


title: Homoseksuaalisuus Saudi-Arabiassa

text: Kaikenlainen homoseksuaalinen kanssakäyminen kahden miehen tai naisen välillä on Saudi-Arabiassa kiellettyä tiukan šaria–lain uhalla. Homoseksuaalisuudesta voidaan teoriassa langettaa kuolemantuomio. Käytännössä näin ei yleensä tapahdu, koska teolla tulee olla silminnäkijöitä. Todistajiksi kelpaavat neljä tervejärkistä ja luotettavaa mieshenkilöä. Kuolemantuomion ohella voidaan langettaa muita rankaisukeinoja, kuten raipaniskuja ja kastraatio.


title: Homoseksuaalisuus Saudi-Arabiassa

text: Useita ulkomaalaisia on pidätetty maassa homoseksuaalisesta käytöksessä. Myös transvestinen käyttäytyminen katsotaan osaksi homoseksuaalisuutta, ja siitäkin voi joutua viranomaisten kanssa vaikeuksiin.


title: Homoseksuaalisuus Saudi-Arabiassa

text: Kaikki maassa ilmestyvät kirjat, aikakauslehdet, elokuvat, DVDt, videot, televisiohjelmat, ynnä muut tarkistetaan ennen niiden julkaisua, eivätkä ne saa sisältää mitään homoseksuaalisuutta käsittelevää aineistoa.


title: Homoseksuaalisuus Saudi-Arabiassa

text: Vuonna 2003 maassa todettiin miehillä 6 787 AIDS–tapausta. Saudi-Arabian hallituksen mukaan luku olisi ollut korkeampi, yli 7 808.


title: MTV Networks

text: MTV Networks on mediayhtiö Viacomin osa, joka vastaa useiden tv-kanavien brandeistä. Yhtiö perustettiin vuonna 1984, ja se vastaa muun muassa Yhdysvaltain MTV-kanavan brandistä.


title: MTV Networks

text: MTV Networks omistaa Suomessa näkyvät kanavat: MTV Finland, MTV Rocks, MTV Hits, MTV Dance, MTV Music 24, MTV Live HD, VH1, Nickelodeon.


title: MTV Networks

text: Vuonna 1988 Viacom osti itselleen 66 % MTV Networksista ja vuonna 1989 loput MTV Networksista.


title: MTV Networks

text: MTV Networks International on Viacom Internationalin jaosto. MTV Networks Internationalin pääkonttorit sijaitsevat New Yorkissa, Lontoossa, Varsovassa ja Buenos Airesissa. MTV Networks International koostuu 64 paikallisesta MTV-kanavasta: MTV Live HD:sta, kuudesta VH1-kanavasta, Nickelodeonista, TMF:stä, VIVA:sta, Comedy Centralista, Game Onesta, Neonpetsistä, GameTrailersista, Nitrome Limitedistä, Shockwavesta, Atom Filmistä ja XFiresta.


title: MTV Networks

text: MTV Networks Internationalin verkosto koostuu:


title: Lääkäri–potilas-suhde

text: Lääkäri–potilas-suhde on lääketieteen keskeinen käytäntö, jonka avulla taataan sairauden korkeatasoinen diagnoosi ja hoito. Lääkäri–potilas-suhde muodostaa lääketieteen etiikan perustan. Useimmissa lääketieteen oppilaitoksissa opetetaan opiskelijoita kunnioittamaan potilaita ja toimimaan ammattimaisesti.


title: Lääkäri–potilas-suhde

text: Potilaan täytyy luottaa häntä hoitavan lääkärin ammattitaitoon ja kokea, että he voivat uskoutua heitä hoitavalle lääkärille. Useimmille lääkäreille hyvän hoitosuhteen muodostaminen on tärkeää. Psykiatriassa ja perhelääketieteessä suhteella on erityisen suuri merkitys. Toisaalta patologiassa ja radiologiassa hoitosuhde ei ole yhtä suuressa roolissa.


title: Lääkäri–potilas-suhde

text: Hoitosuhde on tärkeä sekä potilaan, että häntä hoitavan lääkärin kannalta. Suhteen toimivuus vaikuttaa potilaan ja lääkärin välisen kommunikaation ja välittyvän tiedon oikeellisuuteen ja tarkkuuteen. Jos hoitosuhde ei toimi kunnolla, lääkärin kyky tehdä kunnollinen diagnoosi heikentyy. Lisäksi huono hoitosuhde voi johtaa lääkärin antamien hoito-ohjeiden laiminlyöntiin. Tällaisissa tilanteissa voidaan pyytää toista lääkäriä konsultoimaan asiassa.


title: Daimler Dingo

text: Daimler Dingo (tunnetaan myös nimellä Daimler Scout Car) oli Daimlerin valmistama toisessa maailmansodassa käytetty panssariauto. Dingoa valmistettiin yhteensä 6 626 kappaletta. Auto oli pääsääntöisesti brittiläisten joukkojen käytössä ja sitä käytettiin lähinnä tiedustelutehtäviin. Auton suunnitteli brittiläinen Birmingham Small Arms Company.


title: Daimler Dingo

text: Vuonna 1938 Ison-Britannian sotaministeriö järjesti panssariauton suunnittelukilpailun. Ministeriö sai ehdotukset Alvikselta, Morrisilta ja Birmingham Small Arms Companyltä (BSA). Voittajaksi valittiin BSA:n ehdotus. Panssariauton varsinaisen kokoonpanon suoritti Daimler Motor Company.


title: Daimler Dingo

text: Daimler Dingo oli pieni kahdelle henkilölle tarkoitettu pansariauto. Dingossa oli 30 millimetrin panssarointi, joka suojasi miehistöä melko hyvin. Panssaroinnin lisäksi miehistöä suojeli auton matala silhuetti. Auton pohjassa oli suojalevy, jonka oli tarkoitus suojata autoa miinoja vastaan. Levystä huolimatta Dingo oli haavoittuvainen miinoille.


title: Daimler Dingo

text: Dingon moottori sijaitsi auton takaosassa.


title: Daimler Dingo

text: Daimler Dingo oli ensimmäistä kertaa taistelukäytössä vuonna 1940, jolloin brittiläiset joukot käyttivät sitä Ranskan taistelussa. Dingo osoittautui käyttökelpoiseksi panssariautoksi ja se säilyi brittijoukkojen käytössä vuoteen 1952 asti, jolloin Daimler Ferret korvasi sen. Dingo säilyi aktiivikäytössä Sri Lankan, Portugalin ja Kyproksen armeijoissa aina 1970-luvulle asti.


title: Daimler Dingo

text: Daimler Dingoa valmistettiin kaikkiaan viitenä erilaisena mallina.


title: Daimler Dingo

text: Ford Motor Company valmisti Kanadassa Daimler Dingoon perustuvaa Lynx Scout Car -panssariautoa yhteensä 3 255 kappaletta.


title: Daimler Dingo

text: Lancia valmisti Italiassa vuosina 1943–1944 129 kappaletta Daimler Dingo -kopiota nimellä Autoblinda Lince.


title: Dimítrios Tsiámis

text: Dimítrios ”Dimítris” Tsiámis (, s. 12. tammikuuta 1982) on kreikkalainen kolmiloikkaaja.


title: Dimítrios Tsiámis

text: Hän sijoittui kahdeksanneksi Moskovan sisäratojen MM-kilpailuissa 2006 ja 12:nneksi Osakan MM-kilpailuissa 2007. Pekingin olympialaisissa 2008, Berliinin MM-kilpailuissa 2009 ja Dohan sisäratojen MM-kilpailuissa 2010 hän karsiutui. Barcelonan EM-kilpailuissa 2010 hän oli 13:s tuloksella 16,31 m, mutta Pariisin sisäratojen EM-kilpailuissa 2011 hän karsiutui. Tsiámis sijoittui Helsingin EM-kilpailuissa 2012 yhdeksänneksi tuloksella 16,52. Hän karsiutui Göteborgin EM-hallikisoissa 2013, mutta sijoittui saman vuoden Moskovan MM-kilpailuissa kymmenenneksi tuloksella 16,66.


title: Dimítrios Tsiámis

text: Tsiámis oli kymmenes Zürichin EM-kilpailuissa 2014. Amsterdamin EM-kilpailuissa 2016 ja Lontoon MM-kilpailuissa 2017 hän karsiutui.


title: Dimítrios Tsiámis

text: Tsiámis on saanut Välimeren kisoissa hopeaa 2009 ja 2013.


title: Dimítrios Tsiámis

text: Hänen ennätyksensä on 17,55 m, jonka hän hyppäsi Thessalonikissa 18. kesäkuuta 2006. Sisäradoilla hän on hypännyt 17,12 m Paianíassa 18. helmikuuta 2006. Kummatkin tulokset ovat Kreikan ennätyksiä.


title: Tjeldsund

text: Tjeldsund on Nordlandin läänissä, Pohjois-Norjassa sijaitseva kunta. Se erotettiin Lødingenistä vuonna 1909 omaksi kunnakseen. Tjeldsund koostuu kahdesta kylästä, Fjelldalista ja Ramsundista, joista Fjelldal on asukasluvultaan suurempi. Tammikuussa 2013 tehdyn väestönlaskennan mukaan koko Tjelsundin kunnassa oli 1 278 asukasta. Kunnassa sijaitsee myös norjalainen koulutus- ja harjoittelukeskus palomiehille.


title: Tjeldsund

text: Tjeldsundin vaakuna on myönnetty vuonna 1990.


title: Nicaraguan maanjäristys 1992

text: Nicaraguan maanjäristys vuonna 1992 oli 2. syyskuuta tapahtunut maanjäristys, joka vaati ainakin 116 kuolonuhria ja ja hieman enemmän haavoittuneita, minkä lisäksi yli 13 000 jäi kodittomaksi. Suurimmat tuhot aiheutti Nicaraguan ja Costa Rican rannikolle iskenyt tsunami, joka nousi 8 metrin korkeuteen. Aineellisten vahinkojen määräksi arvioitiin 20–30 miljoonaa dollaria.


title: Chessy (Seine-et-Marne)

text: Chessy on Ranskan kunta Seine-et-Marnen departementissa Marne-la-Valléen kaupunkialueella Pariisin itäpuolella. Kunnassa on arviolta 4 842 asukasta (vuonna 2014) ja sen pinta-ala on 5,74 neliökilometriä.


title: Chessy (Seine-et-Marne)

text: Chessyssä sijaitsevat suuri osa Disneyland Paris -huvipuistosta ja suurnopeusjuna-asema Marne-la-Vallée – Chessy, jota palvelevat TGV-, Thalys- ja Eurostar-junat päivittäisillä yhteyksillä muun muassa Lontooseen, Brysseliin ja Strasbourgiin.


title: Chad Johnson

text: Chad Johnson (s. 10. kesäkuuta 1986 Calgary, Alberta, Kanada) on kanadalainen jääkiekkomaalivahti, joka edustaa NHL-joukkue St. Louis Bluesia.


title: Chad Johnson

text: Johnson lähti kaudeksi 2005–2006 Albertan paikallisesta juniorisarjasta University of Alaska Fairbanksin joukkueeseen. Kesällä Pittsburgh Penguins varasi hänet viidennellä kierroksella 125. pelaajana Johnson pelasi yliopistosarjassa kevääseen 2009 saakka. Hänet valittiin viimeisellä kaudellaan 2008–2009 CCHA:n vuoden pelaajaksi ja tähdistökentälliseen.


title: Chad Johnson

text: Kesäkuussa 2009 Johnson kaupattiin New York Rangersiin vaihdossa viidennen kierroksen varausvuoroon. Hän siirtyi kaudeksi 2009–2010 Rangersin organisaatioon. Johnson pelasi kauden lähinnä farmissa, AHL-joukkue Hartford Wolf Packin riveissä. Hän sai kutsun ylös joulukuussa 2009, kun Rangers asetti luukkuvahtinsa Stephen Valiquetten siirtolistalle. Johnson debytoi NHL:ssä 30. joulukuuta 2009 Philadelphia Flyersiä vastaan. Hänet siirrettiin maalille, kun ykkösvahti Henrik Lundqvist vaihdettiin ensimmäisen erän jälkeen. Yhteensä Johnson pelasi kauden aikana viisi NHL-ottelua.


title: Chad Johnson

text: Kauden 2010–2011 Johnson pelasi lähes kokonaan AHL-joukkue Connecticut Whalessa. Hän pelasi myös yhden NHL-ottelun. Seuraavalla kaudella Johnson pelasi Whalessa 49 ottelua ja siirtyi kesällä 2012 Phoenix Coyotesiin. Heinäkuussa 2013 Johnson solmi yksivuotisen sopimuksen Boston Bruinsin kanssa.


title: Chad Johnson

text: Johnson oli Kanadan kakkosmaalivahti Chris Masonille miesten MM-kilpailuissa 2010. Hän pelasi kisoissa kolmessa ottelussa 96.4% varmuudella. Johnson debytoi A-maajoukkueessa 10. toukokuuta 2010, kun hänet vaihdettiin maalille toisen erän jälkeen alkulohkon ottelussa Latviaa vastaan. Kanada voitti Latvian 1-6. Johnson edusti Kanadaa myös jääkiekon MM-kilpailuissa vuonna 2017.


title: Kalvolan vaakuna

text: Kalvolan vaakuna oli Kalvolan kunnan tunnus. Aihe viittaa hirrenveistoon sekä vanhaan Orjanhirren kylään. Kirves on myös pitäjän keskiaikaisen suojeluspyhimyksen Pyhän Olavin tunnus.


title: Kalvolan vaakuna

text: Vaakunan selitys on ”punaisessa kentässä alainen hirsi ja sen yläpuolella kaksi piilukirvestä ristikkäin, kaikki hopeaa.” Vaakunan on suunnitellut Olof Eriksson, ja Kalvolan kunnanvaltuusto hyväksyi sen kokouksessaan 29. syyskuuta 1952. Sisäasiainministeriö vahvisti vaakunan käyttöön 12. joulukuuta samana vuonna.


title: Kalvolan vaakuna

text: Vaakuna jäi epäviralliseksi kotiseutuvaakunaksi 2009, kun Kalvolan kunta yhdessä Hauhon, Lammin, Rengon ja Tuuloksen kanssa liittyivät osaksi Hämeenlinnan kaupunkia.


title: Gotō Shinpei

text: Gotō Shinpei () (24. heinäkuuta 1857, Isawa – 13. huhtikuuta 1929) oli japanilainen valtiomies. Hän toimi Japanin miehitysajalla siviiliasioiden korkeimpana virkamiehenä. Hän oli myös Etelä-Mantšurian rautatieyhtiön ensimmäinen pääjohtaja, Tokion seitsemäs pormestari, Japanin partiolaisten johtaja, Japanin yleisradioyhtiön NHK:n ensimmäinen pääjohtaja, Takushokn yliopiston vararehtori sekä Japanin sisä- ja ulkoministeri.


title: Gotō Shinpei

text: Gotō syntyi Isawassa nykyisen Iwaten prefektuurissa. Hän aloitti 17-vuotiaana opinnot Sukagawan lääketieteellisessä koulussa Fukushiman prefektuurissa. Gotō valmistui lääkäriksi ja työskenteli Nagoyassa. Vuoden 1877 Satsuman kapinan aikana hän toimi hallituksen joukkojen lääkärinä. 25-vuotiaana hänestä tuli Nagoyan lääketieteellisen koulun johtaja. Gotō aloitti työskentelyn Japanin sisäministeriössä vuonna 1882.


title: Gotō Shinpei

text: Vuonna 1890 Gotō lähetettiin Saksaan suorittamaan jatko-opintoja. Paluun jälkeen, vuonna 1892, hänestä tuli sisäministeriön terveysosaston johtaja.


title: Gotō Shinpei

text: Kiinan-Japanin sodan aikana Gotō työskenteli Hiroshiman kaupungin satamassa vastaten Japaniin palanneiden sotilaiden asettamisesta karanteeniin. Kenraali Kodama Gentarō pani merkille Gotōn. Sodan lopussa solmitussa Shimonosekin rauhansopimuksessa Kiina luovutti Taiwanin Japanille. Kodamasta tuli Taiwanin kenraalikuvernööri ja hän pyysi Gotōn siviiliasioiden johtajakseen.


title: Gotō Shinpei

text: Lääkärinä Gotō uskoi, että Taiwania oli hallittava "biologisten periaatteiden" mukaan. Toisin sanoen oli ensin opittava tuntemaan taiwanilaisten tavat ja näiden taustalla oleva ajattelu. Vasta tämän jälkeen voitiin ryhtyä toimenpiteisiin. Tähän tarkoitukseen Gotō perusti laitoksen, jonka tehtävänä oli tutkia Taiwanin vanhoja tapoja.


title: Gotō Shinpei

text: Oopiumi-riippuvuus oli merkittävä ongelma tuon ajan Kiinassa eikä Taiwan ollut poikkeus. Gotō suositteli oopiumin asteittaista kieltämistä. Tämän mallin mukaan oopiumia sai ostaa vain laillistetuilta jälleenmyyjiltä. Samalla oopiumista saaduista myyntituloista tuli hallitukselle houkutteleva porkkana. Gotō käytti oopiuminmyyntilupia palkitsemaan Japanin hallinnolle myötämielisiä taiwanilaisia johtavia henkilöitä.


title: Gotō Shinpei

text: Gotō edisti hallituksen sokerin ja kamferin myynnin monopolisointia sekä rakennutti Taiwanin rautateitä.


title: Gotō Shinpei

text: Vuonna 1906 Gotōsta tuli Etelä-Mantšurian rautatieyhtiön ensimmäinen pääjohtaja. Hän palasi Japaniin vuonna 1908 työskennelläkseen viestintäministerinä ja Japanin valtion rautatieviraston johtajana toisessa Katsura Tarōn hallituksessa. Vuonna 1912 Gotō nimitettiin kolonisaatioviraston johtajaksi ja pääministeri Katsuran läheisenä uskottuna hän avusti "Rikken Doshikai"-puolueen perustamisessa vuonna 1912. Vuonna 1916 Gotō valittiin Japanin sisänministeriksi ja vuonna 1918 ulkoministeriksi.


title: Gotō Shinpei

text: Pan-Asianismin kannattajana Gotō ajoi aggressiivista ja laajentumishaluista ulkopolitiikkaa. Vuonna 1920 hänet nimitettiin Tokion pormestariksi ja sisäministeriksi jälleen vuonna 1923. Hän vastasi Tokion uudelleenrakentamisesta Suuren Kantōn maanjäristyksen jälkeen.


title: Gotō Shinpei

text: Vuonna 1924 kellovalmistaja Citizen Watchin edeltäjä "Shokosha Watch Research Watch Institute" valmisti ensimmäisen takskukellon ja lahjoitti sen Tokion pormestarille, Gotō Shimpeille. Gotō antoi kellolle nimen 'citizen' toivoen, että jonain päivänä tuo silloinen luksusesine olisi tavallisen kansalaisen käytettävissä.


title: Gotō Shinpei

text: Gotō kuoli aivoverenvuotoon vuonna 1929.


title: Gotō Shinpei

text: Gotō toimi Japanin partiolaisten johtajana tehtävänään organisaation uudistaminen. Japanin rautatieministerinä hän matkusti ympäri maata ja pystyi edistämään partioliikkeen asiaa eri puolilla Japania.


title: Art Institute of Chicago

text: The Art Institute on Chicagossa Yhdysvalloissa toimiva taidemuseo. Sillä on merkittävä kokoelma impressionistien töitä. Art Institute on pinta-alaltaan Yhdysvaltojen toiseksi suurin taidemuseo, vain Metropolitan Museum of Art on suurempi.


title: Art Institute of Chicago

text: The Art Institute perustettiin vuonna 1879, ja alusta asti laitoksessa on toiminut sekä museo että koulu.


title: Atlantic Empress

text: Atlantic Empress oli kreikkalainen öljytankkeri, joka törmäsi vuonna 1979 Tobagon saaren lähellä Karibianmerellä toiseen öljytankkeriin ja upposi törmäyksen seurauksena.


title: Atlantic Empress

text: "Atlantic Empress -" ja "Aegean Captain" -säiliöalukset törmäsivät toisiinsa 19. heinäkuuta 1979 kello 19. Molemmat alukset olivat lastattuja VLCC-luokan (Very Large Crude Carrier) aluksia. Törmäys sytytti tulipalon "Atlantic Empress" -aluksessa ja "Aegean Captain" -aluksen keulassa. "Aegean Captainin" miehistö sai tulipalon sammumaan, ja alus hinattiin seuraavien päivien aikana kohti Trinidadia ja sitten Curaçaoon, jossa alus tyhjennettiin. Matkan aikana "Aegean Captainista" vuoti raakaöljyä, johon hinaaja ruiskutti öljyä hajottavia aineita.


title: Atlantic Empress

text: Palavaa "Atlantic Empressiä" alettiin hinata kauemmas avomerelle. Samalla muut alukset yrittivät sammuttaa säiliöaluksen tulipaloa. "Atlantic Empressistä" mereen vuotanut öljy oli myös osittain tulessa. Ponnisteluista huolimatta aluksessa sattui 23. ja 24. heinäkuuta räjähdyksiä, ja 29. heinäkuuta voimakkaan räjähdyksen jälkeen aluksen tulipalo laajeni.


title: Atlantic Empress

text: 2. elokuuta alus alkoi kallistua, ja öljyä valui mereen yhä enemmän. Hinausköysi irrotettiin. Mereen valuneen palavan öljyn keskellä aluksen hylky paloi raivoisasti ja peittyi valtavaan mustaan savupilveen. 3. elokuuta 1979 iltaan mennessä "Atlantic Empress" oli uponnut pinnan alle.


title: Atlantic Empress

text: Onnettomuudessa menehtyi 26 merimiestä. Raakaöljyä pääsi mereen 280 000 tonnia: "Atlantic Empressissä" oli törmäyshetkellä 276 000 tonnia öljyä ja "Aegean Captainissa" 200 000 tonnia. Öljyonnettomuus oli maailman suurin, ja "Atlantic Empress" oli suurin koskaan uponnut alus. Kaikesta huolimatta öljy ei pilannut suuressa määrin alueen rantoja, eikä öljyä näkynyt merenpinnalla enää 9. elokuuta.


title: Buono!

text: Buono! oli japanilainen, Hello! Project -kollektiiviin kuulunut popyhtye ja idoliryhmä. Se muodostettiin vuonna 2007 kahden muun kollektiiviin kuuluneen yhtyeen jäsenistä: siihen liittyivät Berryz kōbō -ryhmän Momoko Tsugunaga ja Miyabi Natsuyaki sekä Cute -ryhmän Airi Suzuki.


title: Buono!

text: Yhtyeen oli alun perin tarkoitus tuottaa musiikkia "Shugo Chara!" -animesarjaa varten. Myöhemmin se julkaisi useita albumeja ja piti oman konserttinsa Nippon Budōkan -areenalla vuonna 2016.


title: Tysfjord

text: Tysfjord eli Tiitisvuono (luulajansaameksi "Divtasvuodna") on Nordlandin läänissä, Norjassa sijaitseva kunta. Se erotettiin Lødingenistä omaksi kunnakseen vuonna 1869. Tysfjordin hallinnollinen keskus on Kjøpsvik, missä asuu hieman alle tuhat asukasta. Tammikuussa 2013 tehdyn väestönlaskennan mukaan koko Tysfjordin kunnassa oli 1 978 asukasta. Tysfjord on nimetty Tysfjorden-nimisen vuonon mukaan. Nimi Tysfjorden on norjankielinen käännös luulajansaamelaisesta sanasta Divtasvuodna. Sanan etuosan merkitys on tuntematon, mutta loppuosa "vuodna" tarkoittaa vuonoa.


title: Tysfjord

text: Tysfjord on ainoa kunta Norjassa, missä luulajansaamea puhuvien tulisi voida asioida omalla kielellään virkamiesten kanssa, tosin tämä ei ole vielä toteutunut.


title: Tysfjord

text: Tysfjordista on löytynyt esihistoriallisia kalliopiirroksia, mitkä esittävät metsästystä.


title: Tysfjord

text: Tysfjord sijaitsee lähellä Tysfjordenin vuonoa, joka on toiseksi syvin vuono Norjassa. Sen syvin kohta on 897 m. Ballangen rajaa Tysjfordin pohjoisessa, etelässä Hamarøy, idässä Ruotsi ja luoteessa Vestfjord. Harmaat graniittivuoret ja mänty-, koivu- ja haapametsät hallitsevat kuntaa. Tysjordenin hallitsevin vuori on Stetind (1392 m).


title: Tysfjord

text: Monena vuotta 1990 seuranneena vuotena sillikannat ovat pysytelleet talvisin vuonossa, minkä takia myös valaat viihtyvät siellä saadakseen silleistä ravintoa. Tämä houkuttelee turisteja kauempaakin. Vuodesta 2008 vähemmän valaita ja sillejä on tullut Tysfjordiin. Tysfjordin rannikkoalue on tunnetumpaa valaiden- kuin lintujentarkkailuseutua, mutta vaihtelevan ympäristön ansiosta alueella on paljon erilaisia lintuja.


title: Tysfjord

text: Tysfjordin ilmasto on leuto sen sijainnista pohjoisella napapiirillä huolimatta. Vuosittainen keskilämpötila Kjøpsvikissä on 4.2 °C ja vuosittainen sademäärä 1 080 mm. Kesät ovat miellyttäviä, tosin sateet saattavat olla yhtämittaisia. Sateisin kuukausi on lokakuu, jolloin sataa noin 154 mm. Kuivin kuukausi on toukokuu sademäärällä 54 mm.


title: Tysfjord

text: Vuonna 1920 kuntaan perustettiin sementtitehdas. Nykyaikainen Norcem-tehdas on vieläkin tärkeä työllistäjä Kjøpsvikissä, sillä se työllistää 130 henkilöä. Vuodesta 1999 asti tehdas on ollut osa saksalaista yritystä HeidelbergCement. Julkiset palvelut, turismi ja maatalous ovat muita tulonlähteitä Tysfjordissa.


title: Tysfjord

text: Tysfjord on ainoa paikka Norjassa, missä E6 on riippuvainen autolautasta. Autolauttoja kulkee Bognesin ja Skarbergetin välillä (E6), sekä Bognesin ja Lødingen välillä (E10).


title: Tysfjord

text: Lähin lentokenttä on Evenesissä.


title: Baseballin Suomi-sarja

text: Baseballin SM-sarjan oheen perustettiin niin sanottu Suomi-sarja vuonna 2008.


title: Baseballin Suomi-sarja

text:
MVP: Jesse Bové (Mets)
Paras hyökkääjä: Dan Haataja (Black Sox)
Paras puolustaja: Aki Yoshinari (Boars)
Kehittynein pelaaja: Wonjae Kim (Boars), Markus Erholtz (Mets), Olli Valli (XL5), Aleksi Salomaa (Black Sox), Mika Yrjänne (Pirates), Ville Hämäläinen (Giants), Jussi Ilvesmäki (City)


title: Baseballin Suomi-sarja

text: Sarjassa pelasi kahdeksan joukkuetta ja se oli jaettu kahteen lohkoon (A/B). Lohkojen ensimmäisiksi sijoitetut joukkueet (A Boars/B Black Sox) eivät kohdanneet toisen lohkon kolmansiksi ja neljänsiksi sijoitettuja joukkueita (A Pirates-2 ja Tikkurila Giants/B Hawks ja JaSuKo Giants).


title: Baseballin Suomi-sarja

text: Sarjan loppuottelussa Ruskeasuolla 6. syyskuuta XL5 voitti Black Soxin 25–2.


title: Baseballin Suomi-sarja

text: Suomi-sarjassa oli kaksi kolmen joukkueen lohkoa. Lisäksi sarjaan osallistui JaSuKo Giants pelaten kerran kutakin joukkuetta vastaan. Kauden päätteeksi lohkovoittajat Lintuvaara XL5 ja Tampere Tigers pelasivat loppuottelun, jonka XL5 voitti.


title: Baseballin Suomi-sarja

text: Suomi-sarjassa 2016 pelasi kuusi joukkuetta.


title: Baseballin Suomi-sarja

text: Välierässä XL5 hävisi Citylle 12-17 ja loppuottelussa Tigers voitti Cityn 8-5.


title: Maltan presidentti

text: Maltan presidentti on Maltan valtionpäämies, jonka parlamentti valitsee viiden vuoden välein. Presidentin asema on lähinnä seremoniallinen. Nykyinen presidentti on Marie Louise Coleiro Preca vuodesta 2014 lähtien.


title: Tony Hayward

text: Anthony Hayward (s. 1957) oli brittiläisen öljy-yhtiö BP:n toimitusjohtaja toukokuusta 2007 lokakuuhun 2010.


title: Tony Hayward

text: Hayward on väitellyt filosofian tohtoriksi geologiasta Edinburghin yliopistosta. Palkkauduttuaan BP:hen vuonna 1982 hän nousi nopeasti arvoasteikossa. Hayward muutti 1992 johtotehtäviin Kolumbiaan kartoitusjohtajaksi ja kolme vuotta myöhemmin hänet nimitettiin BP:n Venezuelan toimintojen johtajaksi. Vuonna 2000 hänet nimitettiin BP Groupin rahastonhoitajaksi ja lopulta toukokuussa 2007 BP plc:n pääjohtajaksi. Hänen edeltäjänsä tehtävässä oli lordi John Browne, seuraajansa Bob Dudley.


title: Tony Hayward

text: Vuonna 2007 Hayward oli naimisissa ja pariskunnalla oli kaksi lasta.


title: Katškanar

text: Katškanar () on kaupunki Sverdlovskin alueella Venäjällä. Se sijaitsee Uralin itäpuolella 294 kilometriä Jekaterinburgista pohjoiseen. Kaupungissa on Tšusovoin ja Kušvan väliseltä rautatieltä haarautuvan sivuradan pääteasema. Asukkaita on 42 800 henkeä (vuonna 2009).


title: Katškanar

text: Paikkakunta on perustettu vuonna 1958 titaani- ja magnetiittikaivoksen yhteyteen. Vuonna 1968 siitä tuli kaupunki. Nykyään Katškanarissa toimii rikastamokombinaatti, teräsbetonirakennetehdas ja konepajateollisuutta.


title: Panamantangarat

text: Panamantangarat ("Heterospingus") on tangaroiden heimoon kuuluva varpuslintusuku. Panamantangaroiden sukuun kuuluu BirdLifen mukaan kaksi lajia.


title: Shinbutsu bunri

text: Shinbutsu bunri () tarkoitti Japanissa šintolaisuuden ja buddhalaisuuden sekoittumisen kieltämistä lailla. Kiellolla yritettiin luoda selkeä raja toisaalta šintolaisuuden ja buddhalaisuuden ja toisaalta buddhalaisten temppelien ja šintolaisten pyhäkköjen välille. Edo-kauden loppuun saakka kaksi uskontoa olivat läheisessä, synkretistisessä yhteydessä toisiinsa jopa niin, että samoja rakennuksia käytettiin sekä pyhäkköinä että temppeleinä. Synkretismiä kutsutaan nimellä "shinbutsu shūgō" ().


title: Shinbutsu bunri

text: Taipumus vastustaa buddhalaisuutta voidaan löytää jo varhaismodernilta ajalta, kun buddhalaisuuden leviäminen sai aikaan nationalistisen vastareaktion, mutta termi viittaa yleensä buddhalaisvastaiseen liikkeeseen, joka levisi Edo-kauden puolivälistä lähtien yhdessä kungfutselaisuuden, muinaisen japaninkielisen kirjallisuuden ja kulttuurin tutkimuksen ("kokugaku") ja šintolaisen nationalismin kanssa. Kaikilla näillä liikkeillä oli omat syynsä vastustaa buddhalaisuutta. Kapeammassa merkityksessään shinbutsu bunri tarkoittaa uuden Meiji-hallituksen aloittamaa politiikkaa, jossa šintolaisuus ja buddhalaisuus erotettiin toisistaan erityisellä asetuksella (). Asetus on historiallisesti erityisen merkittävä, sillä se aloitti väkivaltaisen buddhalaisvastaisen "haibutsu kishaku" -liikkeen, joka johti Tokugawa-shōgunaatin viimeisinä vuosina ja Meiji-restauraation aikana tuhansien temppelien sulkemiseen pakolla, niiden maiden takavarikoimiseen, munkkien erottamiseen tehtävistään ja kirjallisuuden, patsaiden ja muun omaisuuden tuhoamiseen. Jopa buddhalaisia kelloja sulatettiin kanuunoiden valmistusta varten. Politiikka ei saavuttanut lyhyellä aikavälillä tavoitteitaan ja hylättiin myöhemmin, mutta sillä oli silti syvällinen ja pitkäkestoinen vaikutus kansakuntaan ja sen kulttuuriin. Pitkällä aikavälillä se onnistui luomaan uuden uskonnollisen tilanteen, jossa šintolaisuutta ja buddhalaisuutta alettiin pitää itsenäisinä ja tasaveroisina uskontoina.


title: Shinbutsu bunri

text: Varhaismodernilla ajalla shinbutsu bunri, ja sen usein aikaan saama haibutsu kishaku -liike, esiintyi yleensä sellaisissa daimiokunnissa, joissa buddhalaisvastaisella kungfutselaisuudella oli vahva asema. Tällaisia han-kuntia olivat esimerkiksi Okayama, Mito ja Yodo. Esimerkiksi 1660-luvulla Miton Tokugawa Mitsukuni sulki pakolla tuhansia temppeleitä ja määräsi rakentamaan pyhäkön jokaiseen kylään.


title: Shinbutsu bunri

text: Meiji-restauraation ajan hallinto yritti saada aikaan selkeän rajan buddhalaisuuden ja šintolaisuuden välille erilaisten asetusten kautta. Ne annettiin useassa vaiheessa.Meiji-kauden shinbutsu bunri -asetusten oli tarkoitus olla ensimmäinen askel hankkeessa nostaa šintolaisuus maan valtionuskonnoksi; hanke kuitenkin epäonnistui, koska se sai osakseen laajaa vastustusta, ja siitä luovuttiin. Vuonna 1873 Meiji-hallitus myönsi, että yritys nostaa šintolaisuus buddhalaisuuden yläpuolelle oli epäonnistunut.


title: Shinbutsu bunri

text:
Hallinto kuitenkin onnistui luomaan valheellisen vaikutelman siitä, että šintolaisuus ja buddhalaisuus olisivat Japanissa täysin erilaisia ja itsenäisiä uskontoja. Šintolaisuutta tutkinut Karen Smyers toteaa buddhalaisista, šintolaiselle Inari-kamille omistetuista temppeleistä seuraavaa:
Joka tapauksessa alle kahdenkymmenen vuoden aikana buddhalaisuus ei ainoastaan toipunut vaan myös nykyaikaisti itsensä, ja siitä tuli jälleen merkittävä voima. Tämä johti nykyisenkaltaiseen suhteeseen šintolaisuuden ja buddhalaisuuden välillä, jossa uskonnot elävät rinnakkain.


title: Shinbutsu bunri

text: Buddhalaisvastainen mieliala oli kasvanut Tokugawa-kauden kahden viimeisen vuosisadan aikana, ja useilla ryhmillä oli omat syynsä vastustaa buddhalaisuutta. Shinbutsu bunri nähtiin tapana heikentää buddhalaisuutta ja sen valtavia taloudellisia ja sosiaalisia voimia. Samaan aikaan sen oli tarkoitus antaa šintolaisuudelle ja keisarikultille tilaa kasvaa, mikä kohentaisi samalla japanilaisten kansallisylpeyttä. Buddhalaisvastaista liikettä johtivat kungfutselaiset, uuskungfutselaiset, šintolaiset ja kokugaku-liikkeen oppineet, kuten Tōju Nakae, Kumazawa Banzan, Yamaga Sokō, Itō Jinsai, Ogyū Sorai, Norinaga Motoori ja Hirata Atsutane. Koska eri liikkeiden edustajien motiivit olivat erilaisia ja usein vastakkaisia, yhtenäisyyttä ei saavutettu. Vaikka joukossa oli myös modernisoijia, buddhalaisuuden kritiikki sai usein alkunsa feodaalisesta ajattelutavasta tai tunteisiin perustuvasta ja yksinkertaistavasta nationalismista.


title: Shinbutsu bunri

text: Buddhalaisuuden ja Tokugawa-hallinnon välinen suhde oli monimutkainen. Vaikka shōgunaatin virallinen filosofia oli maallinen uuskungfutselaisuus, buddhalaisuudesta oli tullut valtionhallinnon merkittävä osa Tokugawojen kristinuskon vastaisen politiikan vuoksi. Estääkseen kristinuskon leviämisen Tokugawat olivat ottaneet käyttöön danka-järjestelmän, jossa perheiden oli pakko kuulua buddhalaiseen temppeliin. Tämä vuorostaan takasi, etteivät perheen jäsenet olleet kristittyjä. Ilman tällaista vakuutusta normaali elämä Tokugawa-ajan Japanissa oli mahdotonta. Perheillä oli lain mukaan useita velvollisuuksia buddhalaisia instituutioita kohtaan. Niihin kuului temppelille annettava rahallinen avustus. Koska 30 miljoonan ihmisen maassa oli noin 100 000 temppeliä, keskimäärin 300 ihmisen piti tukea yhtä temppeliä, joten järjestelmän aiheuttama taakka oli huomattava. Tämä aiheutti laajamittaista tyytymättömyyttä ja johti lopulta vastatoimiin. Koska buddhalaisuus oli niin kiinteässä yhteydessä shōguneihin, siitä oli tullut myös yksi shōgunaatin symboleista ja siten vihollinen kaikille niille, jotka toivoivat shōgunaatin kaatuvan. Kaikki nämä osapuolet halusivat nähdä buddhalaisuuden heikentyvän, ja šintolaisuuden vahvistamista pidettiin hyvänä tapana saavuttaa tämä tavoite.


title: Shinbutsu bunri

text: Uuskungfutselainen ajattelu painotti Japanissa järjen käyttöä ja oli ytimeltään humanistinen oppirakennelma, minkä vuoksi se hylkäsi buddhalaisuuden taikauskona. Se painotti myös uskollisuutta keisaria kohtaan ja oli äärimmäisen muukalaisvihamielinen filosofia. Kungfutselainen buddhalaisvastaisuus oli esimerkiksi syynä haibutsu kishaku -väkivaltaisuuksiin Aizun, Okayaman ja Miton daimiokunnissa varhaismodernilla ajalla. Jotkut uuskungfutselaisen liikkeen johtajat olivat entisiä buddhalaisia pappeja. Fujiwara Seika, Hayashi Razan ja Yamazaki Ansai olivat kaikki aiemmin toimineet Rinzai-koulukunnan pappeina.


title: Shinbutsu bunri

text: Kokugaku oli japanilaisen filologian ja filosofian koulukunta, joka sai alkunsa Tokugawa-kaudella. Kokugaku-oppineet tapasivat tutkia kiinalaisia ja buddhalaisia tekstejä kriittisemmin ja suosivat varhaisten japanilaisten klassikoiden filologista tutkimusta. He kritisoivat kungfutselaisten ajattelijoiden ahdasmielistä, moralisoivaa aatemaailmaa ja yrittivät uudistaa japanilaista kulttuuria ennen ulkopuolisten aatteiden ja toimintatapojen saapumista maahan. Eräs kokugakun vaikutusvaltaisimmista kannattajista oli oppinut Norinaga Motoori.


title: Shinbutsu bunri

text: 1800-luvun puolivälissä kokugakun opiskelijat sekaantuivat taisteluun shōgunaattia vastaan ja asettuivat keisarin puolelle. He väittivät, että muinaisten japanilaisten dokumenttien mukaan vain keisarilla oli jumalallinen oikeus hallita Japania.


title: Shinbutsu bunri

text: Vaikka valtion asetukset eivät eksplisiittisesti määränneet sulkemaan temppeleitä, tuhoamaan buddhalaista omaisuutta ja erottamaan buddhalaisia pappeja ja nunnia viroistaan, ne tulkittiin usein niin. Haibutsu kishaku -liike levisi pian koko maahan traagisin seurauksin. Huomattava osa väestöstä, joka oli kärsinyt taloudellisesti danka-järjestelmästä (), osallistui liikkeeseen. Tokugawa-hallinto oli tehnyt järjestelmään kuulumisesta pakollista pysäyttääkseen kristinuskon leviämisen. Kaikkien perheiden vaadittiin danka-järjestelmässä liittyvän buddhalaiseen temppeliin ja tukevan sitä rahallisesti.


title: Shinbutsu bunri

text: Shinbutsu bunri -politiikka aiheutti itsessään vakavaa vahinkoa merkittäville kulttuurikohteille. Koska kahden uskonnon sekoittaminen oli nyt kielletty, pyhäköiden ja temppelien piti luopua joistakin aarteistaan, mikä vahingoitti niiden kulttuuriperintöä ja heikensi niiden historiallista ja taloudellista arvoa. Esimerkiksi Kamakuran Tsurugaoka Hachiman-gūn pyhäkön valtavat "niōt" (; kaksi puista hahmoa, jotka vartioivat yleensä temppelin sisäänkäyntiä), jotka olivat osa buddhalaista kuvastoa ja siten laittomasti sijoitettu, myytiin Jufuku-jin temppeliin, missä ne edelleen ovat. Pyhäkön täytyi myös tuhota buddhalaistyyppisiä rakennuksiaan, kuten "tahōtō"-tornin, "midōn" () ja "shichidō garanin" (). Monet buddhalaiset temppelit yksinkertaisesti suljettiin, kuten Zenkō-ji, johon nykyisin itsenäinen Meigetsu-in alun perin kuului.


title: Shinbutsu bunri

text: Politiikan toinen seuraus oli niin kutsuttujen ”keksittyjen perinteiden” luominen. Jotta uusien sääntöjen mukaan laitonta esineistöä ei olisi tarvinnut tuhota, šintolaiset ja buddhalaiset papit keksivät perinteitä, sukupuita ja muuta tietoa, joka oikeutti niiden olemassaolon. Myöhemmin tieto perinteiden alkuperästä usein hävisi, mikä aiheutti huomattavaa hämmennystä historioitsijoiden keskuudessa.


title: Carl-Henric Svanberg

text: Carl-Henric Svanberg (s. 1952) on brittiläisen öljy-yhtiö BP:n hallituksen puheenjohtaja vuoden 2010 alusta lähtien ja Volvon hallituksen puheenjohtaja vuodesta 2012.


title: Carl-Henric Svanberg

text: Svanberg on valmistunut maisteriksi Linköpingin teknillisestä instituutista ja liikkeenjohdon kandidaatiksi Uppsalan yliopistosta.


title: Alastair Campbell

text: Alastair John Campbell (s. 25. toukokuuta 1957 Yorkshire, Englanti) on brittiläinen toimittaja, poliittinen neuvonantaja ja kirjailija. Campbell toimi pääministeri Tony Blairin johtavana neuvonantajana ja viestintäpäällikkönä vuosina 1997–2003. Campbell aloitti Blairin palveluksessa jo vuonna 1994 kun tämä siirtyi oppositiojohtajaksi. Hän avusti Labouria myös vuosien 2005 ja 2010 vaalikampanjoissa. Campbell on "Daily Mirrorin" entinen politiikan toimittaja.


title: Alastair Campbell

text: Campbellin päiväkirjat Blair-vuosista, "The Blair Years", julkaistiin vahvasti muokattuna versiona vuonna 2007. Sitä seurasivat päiväkirjat, joiden kuudes osa (Diaries Volume Six: From Blair to Brown 2005-2007) ilmestyi vuonna 2017. Campbell on myös julkaissut kolme kaunokirjallista teosta. Hänen tuotantoaan ei ole toistaiseksi käännetty suomeksi.


title: Alastair Campbell

text: Campbell elää avoliitossa Cherie Blairin entisen avustajan Fiona Millarin kanssa. Heillä on kolme lasta. Campbell harrastaa maratonjuoksua ja on Burnley Football Clubin kannattaja. Hän on aktiivisesti kampanjoinut leukemiatutkimuksen puolesta hänen menetettyä hyvän ystävänsä sairauteen.


title: Štšutšyn

text: Štšutšyn () eli Štšutšin (; ; ) on pieni kaupunki ja samanniminen piiri Hrodnan alueella Valko-Venäjän länsiosissa. Kaupungin väkiluku on 15 700.


title: Štšutšyn

text: Paikkakunta on mainittu asiakirjoissa ensimmäisen kerran vuonna 1537. Kaupunkioikeudet Štšutšyn sai vuonna 1761. Vuosina 1921–1939 alue kuului osana silloiseen Puolaan. Vuonna 1939 alue liitettiin Valko-Venäjän neuvostotasavaltaan. Toisen maailmansodan aikana 25.6.1941–13.7.1944 alue oli Natsi-Saksan miehitysvallan alaisuudessa.


title: Štšutšyn

text: Valtatie M6 ohittaa Štšutšynin kaupungin sen pohjoispuolelta. Maakunnan pääkaupunki Hrodna sijaitsee maanteitse 63 kilometrin päässä lännessä ja pääkaupunki Minsk vastaavasti 211 km idässä. Valko-Venäjän rautateiden rataverkon Masty-Lida osuus kulkee piirin eteläosien läpi; piirissä on useita rataosuuden seisakkeita.


title: Štšutšyn

text: Satelliittikuvassa kaupungin itälaidalla näkyy sotilaslentokenttä. Štšutšynin piiri kuuluu pääosin Niemen-joen vesistöön.


title: Autoblinda Lince

text: Autoblinda Lince () on italialaisen Lancian valmistama panssariauto, jota italialaiset ja saksalaiset joukot käyttivät toisessa maailmansodassa. Ajoneuvo oli kopio brittiläisestä Daimler Dingo panssariautosta ja sitä käytettiin lähinnä tiedusteluun. Ajoneuvoa ajoi kaksi henkinen miehistö ja se oli aseistettu konekiväärillä.


title: Autoblinda Lince

text: Autoblinda Lincea valmistettiin yhteensä noin 250 kappaletta. Saksalaiset joukot käyttivät siitä nimeä Panzerspähwagen Lince 202(i) .